Κορωνοϊός: Απολυμαίνουν τα ταξί τους οι οδηγοί στα Χανιά - Χανιά - Νέα Κρήτη\nΤώρα διαβάζετε: Κορωνοϊός: Απολυμαίνουν τα ταξί τους οι οδηγοί στα Χανιά\nΚορωνοϊός: Απολυμαίνουν τα ταξί τους οι οδηγοί στα Χανιά\nΑπολυμάνσεις και στα αστικά λεωφορεία\nΜέτρα πρόληψης από τον κορωνοϊό λαμβάνουν οι αυτοκινητιστές ταξί στα Χανιά. Οργανωμένα απολυμαίνουν τα ταξί τους σε μια προσπάθεια να συνεχίσουν να παρέχουν υπηρεσίες προστατεύοντας το επιβατικό κοινό. Η διαδικασία της απολύμανσης άρχισε χθες το πρωί και θα συνεχιστεί και τις επόμενες ημέρες. Οι επαγγελματίες του κλάδου κάνουν λόγο για μια πρωτοβουλία επιβεβλημένη, στο πλαίσιο των συνολικών μέτρων που λαμβάνονται για τη θωράκιση της ελληνικής κοινωνίας. Ανάλογες πρωτοβουλίες λαμβάνει και η διοίκηση του Αστικού ΚΤΕΛ Χανίων με απολυμάνσεις των λεωφορείων, καμπάνια ενημέρωσης του επιβατικού κοινού για τα ατομικά μέτρα προστασίας, αλλά και αναπροσαρμογή των δρομολογίων λόγω μείωσης της επιβατικής κίνησης.\nΟ πρόεδρος του ραδιοταξί Χανίων “Ερμής”, κ. Αντώνης Παπαδάκης, κάλεσε τους συναδέλφους του να πράξουν αυτό για το οποίο, όπως είπε, είναι υποχρεωμένοι απέναντι στους ίδιους, τις οικογένειές τους και το επιβατικό κοινό. «Σκεφτήκαμε σαν επαγγελματίες να προστατεύσουμε τους πελάτες μας. Η απολύμανση στην οποία προχωράμε είναι ίδια με την απολύμανση που γίνεται σε ασθενοφόρα και έχει διάρκεια έξι μήνες. Εμείς όμως θα το επαναλάβουμε σε τρεις μήνες και βέβαια σε καθημερινή βάση θα συνεχίσουμε να καθαρίζουμε με δικά μας απολυμαντικά», εξήγησε ο κ. Παπαδάκης.\nΜέχρι στιγμής πάντως ο κόσμος των Χανίων που χρησιμοποιεί ταξί για τις μετακινήσεις του δεν εμφανίζεται ανήσυχος, με δεδομένο ότι στην Κρήτη δεν έχει καταγραφεί κρούσμα. Εξάλλου, όπως τόνισε και ο αντιπρόεδρος του ραδιοταξί “Ερμής”, κ. Μιχάλης Φωτάκης, «ανέκαθεν οι οδηγοί και οι ιδιοκτήτες ταξί φροντίζουν για το άριστο επίπεδο καθαριότητας των ταξί και επιπλέον οι πελάτες μας ούτε στριμώχνονται, ούτε είναι τόσοι πολλοί ώστε να έχουν λόγους ανησυχίας».\nΣτα λεωφορεία αντίθετα, όπου οι επιβάτες συνωστίζονταν μέχρι χθες, η ανάγκη απολύμανσης είναι μεγαλύτερη. Το Αστικό ΚΤΕΛ εφαρμόζει ήδη νέα μέτρα με ειδική καθαριότητα με χρήση απολυμαντικών σε όλα τα λεωφορεία κάθε βράδυ, με το τέλος των δρομολογίων. Σύμφωνα με τον υπεύθυνο του γραφείου κίνησης του Αστικού ΚΤΕΛ, κ. Κωνσταντίνο Κατσουλάκη, «οι καθαριστές απολυμαίνουν χειρολαβές, κουμπιά και όλα τα επίμαχα σημεία των λεωφορείων τα οποία ακουμπούν αμέτρητες φορές καθημερινά εκατοντάδες επιβάτες».\nΜείωση των δρομολογίων - Κατακόρυφη πτώση της επιβατικής κίνησης στο Αστικό ΚΤΕΛ\nΤην ίδια στιγμή, ωστόσο, παρατηρείται κατακόρυφη πτώση της επιβατικής κίνησης. Το κλείσιμο των εκπαιδευτικών Ιδρυμάτων, που σχεδόν μηδένισε τις μετακινήσεις των μαθητών και φοιτητών, αναγκάζει τη διοίκηση του Αστικού ΚΤΕΛ Χανίων να αναπροσαρμόσει τα δρομολόγια. Από σήμερα κιόλας αναμένεται να ανακοινώσει αλλαγές στα δρομολόγια, η συχνότητα των οποίων θα περιοριστεί όπου κρίνεται απαραίτητο. Όταν η κατάσταση εξομαλυνθεί και επανέλθει η κανονικότητα, θα γίνει επαναφορά του υφιστάμενου προγράμματος. Ως μια επιπλέον κίνηση που στοχεύει στην ατομική ευθύνη για την πρόληψη από τον κορωνοϊό, το Αστικό ΚΤΕΛ θα τοποθετήσει τις επόμενες ημέρες αφίσες σε όλα τα λεωφορεία και τις στάσεις με μηνύματα και οδηγίες πρόληψης.


[email protected] (Enikonomia.gr) http://www.enikonomia.gr/economy/170883,yper-tis-exodou-tis-ekt-apo-ta-programmata-diasosis-tis-evrozonis.html http://media.enikonomia.gr/data/photos/resized/125_170883_20319ac5aa-aa1dd19bf08c3235.jpg Υπέρ της μετατροπής του Ευρωπαϊκού Μηχανισμού Σταθερότητας σε ένα Ευρωπαϊκό Νομισματικό Ταμείο και της εξόδου της Ευρωπαϊκής Κεντρικής Τράπεζας... 11/3/2017 6:06:22 PM 11/3/2017 6:06:22 PM\nδημοσιεύθηκε: 03/11/2017 18:06\nΥπέρ της μετατροπής του Ευρωπαϊκού Μηχανισμού Σταθερότητας (ΕSM) σε ένα Ευρωπαϊκό Νομισματικό Ταμείο και της εξόδου της Ευρωπαϊκής Κεντρικής Τράπεζας (ΕΚΤ) από τα προγράμματα διάσωσης της Ευρωζώνης, τάχθηκε το μέλος του Διοικητικού Συμβουλίου της ΕΚΤ, Έβαλντ Νοβότνι.\n«Ο ESM θα ήταν πιθανό να μετατραπεί σε ένα ‘Ευρωπαϊκό Νομισματικό Ταμείο’ και νομίζω ότι αυτό είναι πολύ λογικό», δήλωσε ο Νοβότνι.\nΑυτό θα έδειχνε ότι «ένα πλούσιο μέρος του κόσμου είναι σε θέση να λύνει τις ανισορροπίες μόνο του», ενώ το πλαίσιο θα επέτρεπε πιθανόν, επίσης, στην ΕΚΤ να σταματήσει τον επίσημο ρόλο της στις διασώσεις της Ευρωζώνης, κάτι για το οποίο έχει δεχθεί δημόσια κριτική. «Συζητούμε για αυτό», είπε ο κεντρικός τραπεζίτης, προσθέτοντας:\n«Δεν έχουμε εξειδικευμένη γνώση για το συνταξιοδοτικό σύστημα στην Ελλάδα… Εάν έχουμε τον ΕSM ως εξειδικευμένο οργανισμό, θα συγκεντρώσουμε όλη αυτή τη μορφή της εποπτείας στον ΕSM. Νομίζω ότι θα είναι πολύ καλύτερο».\n#ESM #ΕΚΤ #ΕΥΡΩΠΑΙΚΟ ΝΟΜΙΣΜΑΤΙΚΟ ΤΑΜΕΙΟ #ΝΟΒΟΤΝΙ #ΕΛΛΑΔΑ\nFinanzen: Η Ελλάδα ανακτά πολλή εμπιστοσύνη στις χρηματαγορές\nΕΕ: Στις 21 Αυγούστου 2018 η Ελλάδα εξέρχεται της επταετούς μνημονιακής εποχής\nΑποκλείει τέταρτο πρόγραμμα για την Ελλάδα ο Τζανακόπουλος


Συνέδριο στο Πάντειο Πανεπιστήμιο για τα ΜΜΕ και τη Βιώσιμη Ανάπτυξη - ΠΟΕΣΥ\nΣυνέδριο στο Πάντειο Πανεπιστήμιο για τα ΜΜΕ και τη Βιώσιμη Ανάπτυξη\nΑπό αύριο Τετάρτη 6 Μαΐου 2015 έως και την Παρασκευή 8 Μαΐου πραγματοποιείται στο Πάντειο Πανεπιστήμιο Κοινωνικών και Πολιτικών Επιστημών (Αμφιθέατρο Σάκη Καράγιωργα ΙΙ) συνέδριο με θέμα «Μέσα, Επικοινωνιακό Σύστημα και Βιώσιμη Ανάπτυξη».\nΣτο συνέδριο θα παρουσιαστούν 29 εισηγήσεις από ακαδημαϊκούς και επαγγελματίες που δραστηριοποιούνται στο ευρύτερο πεδίο της ενημέρωσης και επικοινωνίας, 7 ψηφιακές εφαρμογές που έχουν αναπτυχθεί από φοιτητές, ενώ θα πραγματοποιηθούν 5 συμπόσια με συμμετοχή 23 ομιλητών.\nΕπιδίωξη του συνεδρίου είναι να εξετάσει τα νέα δεδομένα που διαμορφώνονται στα Μέσα και στο επικοινωνιακό σύστημα και την επίδρασή τους σε μια στρατηγική βιώσιμης ανάπτυξης της χώρας.\nΤο πρόγραμμα και περισσότερες πληροφορίες, στην ιστοσελίδα του συνεδρίου (https://mediadevel.wordpress.com).\nΤο συνέδριο θα μεταδοθεί διαδικτυακά από τη διεύθυνση:\nΌχι άλλες ναζιστικές προκλήσεις στη δίκη της Χρυσής Αυγής Πόσο «Έχουν νόημα;» τα ποιοτικά «Πρότυπα στα ΜΜΕ»


Τι σανδάλια να επιλέξεις ανάλογα με το σχήμα του ποδιού σου!\nΕπιτέλους, τώρα που το επιτρέπει ο καιρός, θα φορέσουμε τα φλατ καλοκαιρινά μας πέδιλα! Που τα αγαπάμε τόσο πολύ, όχι μόνο επειδή αφήνουν το πόδι να «αναπνέει», αλλά επειδή είναι και τα πιο πρακτικά παπούτσια, αφού μπορείς να τα φοράς από το πρωί ως το βράδυ…Κυκλοφορούν σε άπειρα σχέδια για όλα τα γούστα, προσοχή όμως, δεν ταιριάζουν όλα σε όλες μας..!\nΤα κορίτσια που έχουν κοντές και λίγο χοντρές γάμπες - όπως οι περισσότερες Ελληνίδες! - καλύτερα να επιλέξουν σανδάλια με τελείωμα χαμηλά στον αστράγαλο.\nΌσες πάλι έχουν επίσης κοντές αλλά λεπτές γάμπες, και κυρίως λεπτούς αστραγάλους, ας προτιμήσουν σανδάλια που δένουν λίγο πιο πάνω από τον αστράγαλο.\nΟι ψηλές κοπέλες μπορούν να τολμήσουν να φορέσουν πέδιλα τύπου gladiator που φτιάχτηκαν γι’ αυτές!\nΤέλος, όλα τα κορίτσια που έχουν πολύ λεπτά πόδια, και λεπτά κουντεπιέ, καλό είναι να αποφύγουν τους χοντρούς πάτους και να επιλέξουν πιο λεπτά, φίνα πέδιλα…


Προς ιδιωτικοποίηση ερευνητικά κέντρα της χώρας; - Flashnews.gr\nΠρος ιδιωτικοποίηση ερευνητικά κέντρα της χώρας;\nΣτο βωμό της κρίσης τέσσερα ερευνητικά κέντρα κινδυνεύουν να ιδιωτικοποιηθούν, βάσει προσχεδίου νόμου του υπουργείου Παιδείας.\nΑναφερόμαστε στο Εθνικό Αστεροσκοπείο Αθηνών, το Εθνικό Κέντρο Θαλασσίων Ερευνών , το Δημόκριτο και το Εθνικό Κέντρο Κοινωνικών Ερευνών που κινδυνεύουν να μετατραπούν από νομικό πρόσωπο δημοσίου δικαίου σε νομικό πρόσωπο ιδιωτικού δικαίου.\nΌπως είναι λογικό, το συγκεκριμένο προσχέδιο έχει προκαλέσει θόρυβο στην επιστημονική κοινότητα των Ελλήνων σεισμολόγων και εργαζομένων στα ερευνητικά κέντρα. Σύμφωνα με τον πρόεδρο των εργαζομένων του Αστεροσκοπείου, κ. Θανάση Μαρούση, η κυβερνητική πολιτική στοχεύει στην ιδιωτικοποίηση του αστεροσκοπείου χωρίς να εξετάζει τις συνέπειες αυτής.\n«Και θα χαθεί η δουλειά και διακυβεύονται αρκετά μεγάλα πράγματα για την Ελλάδα. Το Αστεροσκοπείο έχει μοναδικές εγκαταστάσεις, έχει δίκτυα που καταγράφει δεδομένα τα οποία είναι με επένδυση του ελληνικού λαού» αναφέρει χαρακτηριστικά.\n«Το αστεροσκοπείο παρέχει κοινωνικές λειτουργίες»\nΤο Αστεροσκοπείο είναι ένα ερευνητικό ίδρυμα το οποίο έχει το Εθνικό Σεισμολογικό δίκτυο μέσω του Γεωδυναμικού Ινστιτούτου , έχει το Ινστιτούτου Αστρονομίας και Αστροφυσικής όπου δραστηριοποιείται σε θέματα αστρονομίας, έχει ένα από τα μεγαλύτερα τηλεσκόπια στην Ευρώπη (το τηλεσκόπιο Αρίσταρχος) και το ινστιτούτο περιβαλλοντικών ερευνών και ανάπτυξης και σχετίζεται με οτιδήποτε έχει σχέση με το περιβάλλον.\n«Υπάρχουν πλειάδα δραστηριοτήτων- ερευνητικών που σχετίζονται με την ασφάλεια του πολίτη οι οποίες δεν τίθενται καθημερινώς υπ΄ όψιν του κόσμου. Συστήματα τηλεπισκόπησης που μπορεί να γίνει έλεγχος για πυρκαγιές και καταγραφές δασών μέσω δορυφορικών φωτογραφιών» τονίζει ο πρόεδρος των εργαζομένων.\nΚάθε χώρα σε όλο τον κόσμο έχει το δικό της Αστεροσκοπείο, το οποίο λειτουργεί υπό την κρατική εποπτεία ή με την κρατική συνδρομή. Στην Ελλάδα πάει να γίνει μια παγκόσμια πρωτοτυπία και να ιδιωτικοποιηθεί το ένα από τα «στολίδια» της χώρας.\nΟ κ. Μαρούσης για το συγκεκριμένο θέμα ξεκαθαρίζει ότι «κάθε κράτος , κάθε χώρα σε όλο τον κόσμο έχει ένα Αστεροσκοπείο που εφαρμόζει βασική έρευνα. Δεν επαφίεται απλά σε έναν ιδιωτικό φορέα να κάνει βασική έρευνα».\nΤι θα γίνει με τους σεισμούς;\nΟι κοινωνικές δραστηριότητες του Αστεροσκοπείου μπορεί να μην είναι ευρέως γνωστές αλλά είναι πολύ σημαντικές. Το ερώτημα που μπαίνει σε μια πιθανή ιδιωτικοποίηση του είναι τι θα γίνουν όλες αυτές οι υπηρεσίες και σε ποια χέρια ιδιωτών θα πέσουν.\n«Το Αστεροσκοπείο έχει το Γεωδυναμικό ινστιτούτο με το εθνικό δίκτυο σεισμογράφων που επιβλέπει την σεισμική κατάσταση της Ελλάδας. Τι θα γίνει με όλες αυτές τις μοναδικές εγκαταστάσεις – υποδομές που λειτουργούνε για την προστασία και την ασφάλεια του πολίτη;» αναρωτιέται ο κ. Μαρούσης.\nΟι εργαζόμενοι του αστεροσκοπείου θεωρούν ότι στο όνομα της μείωσης του προϋπολογισμού τίθενται σε αμφισβήτηση οι υπηρεσίες που παρέχονται σημειώνοντας παράλληλα πως η ενδεχόμενη ιδιωτικοποίηση θα οδηγήσει πολλούς από αυτούς στην ανεργία.\nΣάββατο, 10 Δεκεμβρίου 2011, 10:29


Αρχική Σελίδα»Γιορτές - Επέτειοι - Εορτασμοί»17η Νοέμβρη-Πολυτεχνείο»Πολυτεχνείο ήχοι, μουσική, παραμύθια, κουκλοθέατρο\n17 Νοεμβρίου 2015\t17η Νοέμβρη-Πολυτεχνείο\nΠολυτεχνείο με ήχους. Παίζοντας με τους ήχους του Πολυτεχνείου, διαβάζοντας παραμύθια και παίζοντας κουκλοθέατρο βιώνουμε και μαθαίνουμε τα γεγονότα.\nΚαθ΄όλη την διάρκεια της εβδομάδος που ασχολούμασταν με την θεματική ενότητα του Πολυτεχνείου έγιναν διάφορες δραστηριότητες σχετικές (οι περισσότερες από την συνάδελφο μου στην πρωινή βάρδια). Θα σας παραθέσω μερικές από αυτές λίγο διαφορετικές..\nΤο πρωί η συνάδελφος τους διάβασε την κυρα δημοκρατία, ασχολήθηκαν με τις δύο έννοιες και άκουσαν την ηχοϊστορία από την σελίδα της Μυρτώς . Έβαλαν σε σειρά τους ήχους και τους διαχώρισαν σε ήχους φυσικούς, ανθρώπινους και μηχανικούς. Στη συνέχεια διηγήθηκαν τα γεγονότα μόνο με τους ήχους (χωρίς λόγια).\nΟι ήχοι της ιστορίας του Πολυτεχνείου μπαίνουν σε μια σειρά.\nΕστίασαν στα συνθήματα των φοιτητών, τα είπαν δυνατά, σιγανά, ψιθυριστά χρησιμοποιώντας μουσικά όργανα (χωρισμένα σε ομάδες), χωνιά από χαρτόνι(ντουντούκες) που κατασκεύασαν και τα έγραψαν στο πανό.\nΜε τα μουσικά όργανα παίζουμε τα συνθήματα\nΓράφουμε τα συνθήματά μας σε πανό\nΚαι η σιωπή; Τι ρόλο έπαιξε στα γεγονότα ; .. Έδειχνε τον φόβο, την απόγνωση ; Έχει ήχο η σιωπή ; Βλέποντας διάφορες ανθρώπινες γκριμάτσες με την συνάδελφο τα παιδιά προσπάθησαν να αναφερθούν σε γεγονότα που προκάλεσαν την κάθε γκριμάτσα.\nΗ σιωπή και τα «πρόσωπά της»\nΣτη συνέχεια το απόγευμα τα παιδιά βγήκαν φωτογραφίες με τις ντουντούκες τους και «εισχώρησαν στους φοιτητές του πολυτεχνείου φωνάζοντας τα δικά τους συνθήματα (χρησιμοποιώντας την εφαρμογή του thinglink.com.)\nΣυνέχεια είχε το αγαπημένο παραμύθι της Ντενεκεδούπολης με τους αγαπημένους ήρωες τα ντενεκεδάκια !! Ο Λαδένιος τι χαρακτηριστικά είχε και τι θα κάναμε εμείς για να τον διώξουμε.. Ας το αποδώσουμε αυτό βγάζοντας ήχους δυνατούς ή σιγανούς με τα ντενεκεδάκια (χτυπώντας τα με διάφορους τρόπους )\nΧαρακτηριστικά Λαδένιου και προτάσεις για να τον διώξουμε\nΧτυπώντας τα ντενεκεδάκια λέγαμε τις ιδέες μας\nθόρυβοι για να τον διώξουμε ..\nΟ αγαπημένος μας ήρωας\nΤο τελευταίο παραμύθι που διαβάσαμε σχετικό ήταν «Τα Βραχιόλια των πουλιών» που μας βοηθάει κάθε φορά να διακρίνουμε τις διαφορές της Αναρχίας, της Τυραννίας και της Δημοκρατίας (ένα από τα αγαπημένα μου παραμύθια )\nΣυζητήσαμε για τα πουλιά( την ελευθερία που έχουν να πετάνε και που το παγόνι τους την στέρησε) ,τα ακούσαμε σε μια πολυμεσική αφίσα που είχα φτιάξει και καταγράψαμε τις διαφορές που εντοπίσαμε ανάμεσα στην αναρχία την τυραννία και την Δημοκρατία.\nΑποφασίσαμε να φτιάξουμε τρεις αφίσες για να αποδώσουμε τις τρεις έννοιες….\nΤα πουλιά στην αναρχία\nΤο παγόνι τα κρατάει φυλακισμένα\nΤα πουλιά στην Δημοκρατία\nΚαι η μουσική που αποφασίσαμε ότι ταιριάζει με τα πουλιά στην Δημοκρατία;\nΔεν έλειπε βέβαια και το κουκλοθέατρο με πρωταγωνιστές το κανόνι του σαράντα και το τανκ του Πολυτεχνείου .. (της αγαπημένης συναδέλφου Μαρίας Γιαννουσοπούλου)\nΚουκλοθέατρο ..το κανόνι και το τανκ\nΠως θα ανακυκλώναμε το τανκ του Πολυτεχνείου; (το φύλλο εργασίας είναι της Μ. Γιαννουσοπούλου)\nΣας αποχαιρετάω με τις ομαδικές εργασίες των δύο τμημάτων και με την ευχή η Δημοκρατία και η λογική να επικρατήσουν στους δύσκολους καιρούς που περνάμε.\nΟι ομαδικές μας !!


CODE PROFUMO EDP 100ml TESTER — ONLINE ΚΑΤΑΣΤΗΜΑ ΓΙΑ ΑΡΩΜΑΤΑ\n€ 98.00\t€ 49.30\nΤο Code Profumo είναι συνυφασμένο με την αληθινή, πραγματική αρρενωπότητα! Γοητευτικό, δυναμικό και παθιασμένο με την κλασική βάση του Code που περιλαμβάνει κόκκους τόνγκα, να αποκτά άλλη διάσταση με την προσθήκη της ερωτικής συμφωνίας άμβρας με νότες από "καμένο" ξύλο στύρακα.\nΟι σημειώσεις κορυφής είναι εκρηκτικά αισθησιακές. Απόσταγμα πράσινου μανταρινιού, τραγανό πράσινο μήλο και αιθέριο έλαιο κάρδαμου δημιουργούν την αίσθηση φρεσκάδας στο ξεκίνημα. Στην συνέχεια, αρωματικές νότες λεβάντας και μοσχοκάρυδου πλημμυρίζουν την καρδιά του αρώματος καθώς συνδυάζονται με την καθαρότητα του άνθους πορτοκαλιού. Ο αισθησιασμός εντείνεται από το absolute κόκκων τόνγκα το οποίο συνδυάζεται με τις συμφωνίες καπνού και τη θερμή συμφωνία ξύλου και άμβρας. Οι απαλές νότες δέρματος του αποστάγματος στύρακα απογειώνουν την ζεστασιά του αρώματος, δημιουργώντας ένα δελεαστικό, μοναδικό αποτέλεσμα.\n€ 38.40 € 79.00


Αναζητούν τον δεύτερο άντρα που χτυπούσε τον Ζακ Κωστόπουλο έξω από το κοσμηματοπωλείο - Νέα στοιχεία | LiFO\n23.9.2018 | 08:41\nOι αρχές αναζητούν τον δεύτερο άντρα ο οποίος έχει καταγραφεί σε βίντεο να χτυπά τον Ζακ Κωστόπουλο την ώρα που έβγαινε από το κοσμηματοπωλείο το οποίο φέρεται να επιχείρησε να ληστέψει υπό την επήρεια ουσιών.\nΉδη από χθες έχει συλληφθεί ο ιδιοκτήτης του καταστήματος, ο οποίος αναγνωρίστηκε στο πρώτο βίντεο ως ο ένας από τους δύο άντρες που χτυπούσαν τον 33χρονο, ο οποίος πέθανε λίγο αργότερα.\nΟ Εισαγγελέας απήγγειλε κατηγορίες σε βαθμό κακουργήματος και πλημμελήματος σε βάρος του ιδιοκτήτη του κοσμηματοπωλείου επί της οδού Γλάδστωνος.\nΠαράλληλα, τη Δευτέρα, αναμένονται τα στοιχεία της νεκροψίας-νεκροτομής να κάνουν γνωστά τα ακριβή αίτια θανάτου του δράστη και αυτό θα δώσει καθοριστική εξέλιξη στην υπόθεση.\nΤα βίντεο από το σημείο θα παίξουν καθοριστικό ρόλο στην έρευνα καθώς υπάρχουν πολλά ερωτηματικά για το τραγικό περιστατικό. Πληροφορίες αναφέρουν επίσης πως εξετάζεται ο ρόλος και η στάση των αστυνομικών στην υπόθεση ως προς τον τρόπο ακινητοποίησης του Ζακ Κωστόπουλου ενώ ήταν αιμόφυρτος έξω από το κατάστημα.\nΆλλωστε ένα νέο βίντεο ντοκουμέντο με όσα εκτυλίχθηκαν έξω από το κοσμηματοπωλείο στην Ομόνοια είδε το φως της δημοσιότητας και αναμένεται να αποτελέσει σημαντικό στοιχείο των ερευνών.\nΤο βίντεο δείχνει τον Ζακ Κωστόπουλο να σηκώνεται από το έδαφος με το κεφάλι του τυλιγμένο με γάζα καθώς έχει ήδη δεχθεί βοήθεια από το ΕΚΑΒ μετά τον ξυλοδαρμό του.\nΚαθώς σηκώνεται ένας άντρας - με ρουχισμό που φέρεται να ανήκει στην ΕΛ.ΑΣ - τον κλωτσάει πισώπλατα και ένας άλλος εκσφενδονίζει εναντίον του ένα αντικείμενο. Ο Ζακ Κωστόπουλος σηκώνεται αρπάζοντας ένα γυαλί, τρεκλίζει καθώς προσπαθεί να τρέξει και πέφτει πάνω σε τραπέζια καταστήματος. Δέχεται χτύπημα με γκλομπ από αστυνομικό και στη συνέχεια ακινητοποιείται στο έδαφος.\nΟ δικηγόρος του κοσμηματοπώλη, Χαραλαμπος Αναγνωστοπουλος δήλωσε: «Έχουμε ένα θλιβερό περιστατικό για όλους στο οποίο όμως δεν έχει συμμετοχή στο επέλθον αποτέλεσμα ο εντολέας μου. Η πρώτη του ενέργεια ήταν η προσφυγή στην πολιτεία ειδοποιώντας την αστυνομία. Έπειτα προσπάθησε να εμποδίσει τη διαφυγή του μαζί με άλλους περαστικούς που προσέτρεξαν και στη συνέχεια ο δράστης της κλοπής στην προσπάθεια του να βγει τραυματίστηκε από τα σπασμένα γυαλιά. Μάλιστα ενδεικτικό του ότι ο τραυματισμός αυτός δεν οδήγησε στο τραγικό αποτέλεσμα είναι ότι αφού βγήκε και ενώ είχε ήδη έρθει στο σημείο η ομάδα ΔΙΑΣ αλλά και το ΕΚΑΒ σηκώθηκε και επιτέθηκε εναντίον τους απειλώντας τους με ένα κομμάτι σπασμένου γυαλιού».\nΑντιδράσεις για την αυτοδικία και τη βία\nΟ τραγικός θάνατος του Ζακ Κωστόπουλου έχει προκαλέσει πολλές αντιδράσεις και σόκαρε καθώς τα βίντεο κατέγραψαν την βίαιη αντιμετώπισή του που οδήγησε στην κατάληξη του δράστη. Η υπόθεση άνοιξε και πάλι τη δημόσια συζήτηση για τη βία, την αστυνομία και κυρίως την αυτοδικία από πλευράς πολιτών.\nΤα ερωτήματα που έχουν τεθεί υπό το πρίσμα της υπόθεσης αυτής είναι πολλά και εκφράζεται αποτροπιασμός, αλλά και οργή για το πώς μια απόπειρα ληστείας εξελίχθηκε σε βίαιο λιντσάρισμα και θάνατο ενός επίδοξου δράστη που ήταν υπό την επήρεια ουσιών.\nΧθες διοργανώθηκε πορεία διαμαρτυρίας για το θάνατο του Ζακ Κωστόπουλου από εκατοντάδες μέλη της ΛΟΑΤΚΙ+ κοινότητας και πολίτες.\nΟ Σύλλογος Οροθετικών Ελλάδας "Θετική Φωνή" αποχαιρέτησε με ένα ποστ στο Facebook τον Ζακ Κωστόπουλο.\n«Ας μιλήσουμε για τον Ζακ\nΖακ, οι άνθρωποι της Θετικής Φωνής, οι φίλοι, οι συνεργάτες, οι συνοδοιπόροι σου, σε αποχαιρετούμε με την υπόσχεση και το πείσμα ότι θα συνεχίσουν να μας εμπνέουν η ζωή σου, η δύναμη και οι αδυναμίες σου»


Οι Funk Wizards επιστρέφουν στα συναυλιακά δρώμενα μετά από καιρό απουσίας.\nΤο γκρουπ που ίδρυσε ο σαξοφωνίστας και συνθέτης Γιάννης Κασέτας το 2004 επιστρέφει με νέο υλικό βασισμένο πάντα στον ήχο της progressive jazz σκηνής του σήμερα και όχι μόνο.\nΟι Wizards χαρακτηρίζονται από Funk και Swing ρυθμούς σε συνδυασμό με σύγχρονες αρμονίες και υποσυνείδητες ανατολίτικες ρυθμικές επιρροές. Ο πιο πρόσφατος δίσκος τους (FunkAbyss, 2009, Puzzlemusik) είχε μεγάλη καλλιτεχνική επιτυχία τους οδήγησε σε φεστιβάλ διεθνή όπως το EURO JAZZ FEST 2009, Φεστιβάλ Πέτρας 2009 και άλλα και τους καθιέρωσε. Χαρακτηριστικό είναι ότι στο άλμπουμ συμμετείχαν μουσικοί παγκοσμίου εμβέλειας όπως ο Jason Yarde [Winner of British Composers Award] και ο θρυλικός ντράμερ Clarence Penn [Michael Brecker, Dave Douglas, Freddie Hubbard].\nΣτο Dizzy Miles οι Funk Wizards θα εμφανιστούν με την εξής σύνθεση:\nΛουκία Παλαιολόγου: Vocals\nΜάνος Λούτας : μπάσο\nΚωστής Χριστοδούλου :ηλεκτρικό πιάνο


Για τον Ιούλιο του 2019 μετατέθηκε η ολοκλήρωση της Ανάπλασης Φαλήρου - Ypodomes.com\nΓια τον Ιούλιο του 2019 μετατέθηκε η ολοκλήρωση της Ανάπλασης Φαλήρου\nΤην πρώτη του παράταση πήρε το έργο των Υποδομών γα την Ανάπλαση του Φαληρικού Όρμου. Σύμφωνα με απόφαση της Περιφέρειας Αττικής, το έργο που είχε αρχικό χρονοδιάγραμμα περαίωσης της 15η Φεβρουαρίου 2019, παρατάθηκε κατά 151 ημερολογιακές ημέρες και πλέον ορίστηκε ως νέα ημέρα ολοκλήρωσης η 16η Ιουλίου 2019.\nΣύμφωνα με το σκεπτικό της απόφασης ο κύριος λόγος της παράτασης είναι η καθυστέρηση στη μετατόπιση καλωδίων της ΔΕΔΔΗΕ. Ανάδοχος του έργου είναι η ΑΚΤΩΡ ΑΤΕ.\nΝα σημειώσουμε ότι πέρα από την παράταση, πριν από 3 μήνες υπογράφηκε και η 1η συμπληρωματική σύμβαση του έργου η οποία έχει κόστος 6,31εκατ.ευρώ (ποσό με ΦΠΑ, ποσό χωρίς ΦΠΑ 5,09εκατ.ευρώ). Με το ποσό αυτό η εργολαβία ανεβαίνει τα 79,36εκατ.ευρώ (ποσό με ΦΠΑ). Το αρχικό κόστος της εργολαβίας είχε εκτιμηθεί σε 150εκατ.ευρώ. Η χρηματοδότηση του έργου προέρχεται από ίδιους πόρους της Περιφέρειας Αττικής.\nΤο έργο το οποίο αφορά την μεγαλύτερα παρέμβαση ανάπλασης στη “βιτρίνα” της Αθήνας στην περιοχή του Φαλήρου, είναι αρκετά προχωρημένο με την νέα επίγεια σήραγγα, της Λεωφόρου Ποσειδώνος η οποία θα καλυφθεί από το μελλοντικό παράκτιο πάρκο είναι σχεδόν ολοκληρωμένη. Όταν κουμπώσει στα δύο άκρα με τις Λεωφόρους Κηφισού και Συγγρού, θα ξεκινήσει η διαδικασία καθαίρεση της σημερινής Λεωφόρου σε μήκος 3χλμ για να κατασκευαστούν τα απαραίτητα αντιπλημμυρικά έργα.\nΑυτή την εποχή ετοιμάζεται η δημοπράτηση των έργων Β`φάσης που αφορά η δημιουργία του νέου Μητροπολιτικού “Οικολογικού Πάρκου” κόστους 90εκατ.ευρώ, που θα δεσπόζει στην περιοχή και θα ενώνεται τόσο με το Κέντρο Πολιτισμού Ίδρυμα Σταύρος Νιάρχος και την περιοχή του Φλοίσβου, όσο και με το Στάδιο Ειρήνης και Φιλίας και κατ`επέκταση μέχρι το Μικρολίμανο δημιουργώντας το μεγαλύτερο συνεχόμενο πνεύμονα πρασίνου στην παραλιακή ζώνη της πρωτεύουσας (τουλάχιστον μέχρι να ολοκληρωθεί το Μητροπολιτικό Πάρκο Ελληνικού).


PagidaNews...: Τον Ιούνιο η "δίκη των στρατηγών"\nμε στόχο να δυσφημίσουν την τουρκική κυβέρνηση, αναφέρουν τα έγγραφα του δικαστηρίου που δημοσιεύθηκαν σήμερα.\nΟι ύποπτοι, οι περισσότεροι από τους οποίους είναι αξιωματικοί του Ναυτικού εν ενεργεία ή εν αποστρατεία, κατηγορούνται για "συμμετοχή σε ένοπλη οργάνωση", μετέδωσε το πρακτορείο Ανατολή.\nΚατηγορούνται ότι σκόπευαν, στο πλαίσιο ενός συνωμοτικού σχεδίου με την ονομασία "Βαριοπούλα", να πραγματοποιήσουν επιχειρήσεις κατά μη μουσουλμανικών μειονοτήτων στην Τουρκία (Αρμένιους, Έλληνες, Εβραίους) ρίχνοντας ταυτόχρονα την ευθύνη για τις επιθέσεις σε κινήματα που πρόσκεινται στο κυβερνών Κόμμα Δικαιοσύνης και Ανάπτυξης (AKP).\nΜε αυτό τον τρόπο θα προκαλούσαν πλήγμα στην αξιοπιστία του AKP καταλογίζοντας του την ευθύνη για "ολοκληρωτικές" ενέργειες.\nΣύμφωνα με το κατηγορητήριο, οι ύποπτοι, που κινδυνεύουν να καταδικαστούν έως και σε 15 χρόνια κάθειρξη ο καθένας, φέρεται ότι εμπλέκονται και στην υπόθεση "Εργκένεκον" για την ανατροπή της ισλαμικών καταβολών κυβέρνησης του Τούρκου πρωθυπουργού Ρετζέπ Ταγίπ Ερτογάν.\nΗ δίκη τους θα ξεκινήσει στις 15 Ιουνίου.


Λουκέτα σε πολλά σχολεία της χώρας λόγω καταλήψεων! Το υπουργείο απάντησε με τηλεκπαίδευση και... απουσίες\nΛουκέτα σε πολλά σχολεία της χώρας λόγω καταλήψεων! Το υπουργείο απάντησε με τηλεκπαίδευση και… απουσίες\n29-09-2021 • 9:30πμ\n«Μας έχετε τρελάνει!» λένε οι μαθητές\nΚαταλήψεις άρχισαν χθες σε σχολεία όλης της χώρας και αναμένεται να κορυφωθούν τις επόμενες ημέρες, με τους μαθητές να διεκδικούν, μεταξύ άλλων, την κατάργηση της ελάχιστης βάσης εισαγωγής που άφησε εκτός Τριτοβάθμιας Εκπαίδευσης 40.000 υποψηφίους και την εξεύρεση νέων αιθουσών με παράλληλο «σπάσιμο» των τμημάτων, εν όψει των εφιαλτικών προβλέψεων που κάνουν οι ειδικοί για μεγάλη διασπορά του ιού.\nΣτα αιτήματα των μαθητών περιλαμβάνονται η διδασκαλία των ειδικών εξεταζόμενων μαθημάτων, όπως το Ελεύθερο και Γραμμικό Σχέδιο, η κατάργηση του αντιεκπαιδευτικού μέτρου της Τράπεζας Θεμάτων, που, όταν εφαρμόστηκε το 2013-2014, είχε ως αποτέλεσμα ένας στους πέντε μαθητές να μείνει μετεξεταστέος στην πρώτη λυκείου, η υπεύθυνη ενημέρωση από το κράτος και τον Εθνικό Οργανισμό Δημόσιας Υγείας για τον εμβολιασμό, καθώς και η χορήγηση δωρεάν και συχνών τεστ ανίχνευσης κορωνοϊού (rapid test) σε συνδυασμό με τα ατομικά (self test).\nΤα πρώτα λουκέτα μπήκαν σε Αττική, Θεσσαλονίκη, Βόλο, Φθιώτιδα, Γιάννενα, Αρτα, Αχαΐα, Ρέθυμνο, Ηράκλειο και άλλες περιοχές της χώρας, ενώ ανακοινώθηκε και η παμμαθητική κινητοποίηση στις 11 Οκτωβρίου έπειτα από σχετικό κάλεσμα της Συντονιστικής Επιτροπής Μαθητών Αθήνας.\nΠαρά την κατάληψη στα σχολεία, πάντως, τα μαθήματα πραγματοποιήθηκαν κανονικά μέσω διαδικτύου και όσοι μαθητές δεν συμμετείχαν στο μάθημα της τηλεκπαίδευσης πήραν κανονικά απουσίες. «Η κυβέρνηση νομίζει πως έχει βρει ένα νέο “κολπάκι” για να μας τρομοκρατεί: τη λειτουργία του webex όταν ένα σχολείο κάνει κατάληψη. Παρεμπιπτόντως, δεν σας ένοιαξε να λειτουργεί το webex πέρυσι τόσο πολύ, όταν μαθητές δεν είχαν μικρόφωνα και κάμερες, ούτε τώρα σας νοιάζει για τους μαθητές που αρρωσταίνουν με Covid, μόνο για να μην κάνουμε κατάληψη σας πείραξε» γράφει σε ανακοίνωσή της η Συντονιστική Επιτροπή Μαθητών Αθήνας.\nΣτη συνέχεια, κάνει λόγο για ένα «αγνώριστο σχολείο», το οποίο άλλαξε η πανδημία των τεσσάρων νόμων που ψήφισε η κυβέρνηση και προειδοποιεί για περαιτέρω κινητοποιήσεις αν δεν ικανοποιηθούν τα αιτήματά τους. «Μας έχετε τρελάνει! Ελάχιστη Βάση Εισαγωγής, ελάχιστες επιλογές στο μηχανογραφικό, Τράπεζα Θεμάτων, περισσότερες εξετάσεις από το γυμνάσιο! Εμείς όμως θέλουμε επιπλέον βοήθεια, όχι επιπλέον εξετάσεις. Επιλέξατε να παίζετε πάλι με τη ζωή και το δικαίωμά μας στη μόρφωση! Ετοιμαστείτε να μας αντιμετωπίσετε και φέτος! Ξεκινάμε!»\nΑξίζει να σημειωθεί πως, εκτός από τους μαθητές, στα «κάγκελα» βρίσκονται και οι εκπαιδευτικοί, οι οποίοι αντιδρούν στο σύνολό τους στην αξιολόγηση που προσπαθεί να τους επιβάλει η Νίκη Κεραμέως, ακόμη και εν μέσω της θητείας τους. Η υπουργός δηλώνει αποφασισμένη να υλοποιήσει την εξαγγελία της, προειδοποιώντας ακόμη και με μη καταβολή μισθού σε περίπτωση που υπάρξουν αντιδράσεις.\nΠροηγούμενο άρθροΑφοπλισμένοι σαν αστακοί\nΕπόμενο άρθροUnited Airlines: Απολύει σχεδόν 600 εργαζόμενους που δεν εμβολιάστηκαν


HANDELSBLATT: ΚΑΘΟΡΙΣΤΙΚΟ ΤΟ 2019 ΓΙΑ ΤΙΣ ΕΛΛΗΝΙΚΕΣ ΤΡΑΠΕΖΕΣ από Voria.gr article https://www.voria.gr/article/handelsblatt-kathoristiko-to-2019-gia-tis-ellinikes-trapezes Οι συνολικές απώλειες των τεσσάρων τραπεζών μετά την καταβολή των φόρων έφθασε στο τέλος του τρίτου τριμήνου του 2018 τα 151 εκατομμύρια ευρώ 27.12.2018 10:03\nHANDELSBLATT: ΚΑΘΟΡΙΣΤΙΚΟ ΤΟ 2019 ΓΙΑ ΤΙΣ ΕΛΛΗΝΙΚΕΣ ΤΡΑΠΕΖΕΣ\nΟι συνολικές απώλειες των τεσσάρων τραπεζών μετά την καταβολή των φόρων έφθασε στο τέλος του τρίτου τριμήνου του 2018 τα 151 εκατομμύρια ευρώ\nΜε νέα κρίση χρέους απειλείται η Ελλάδα αν οι συστημικές τράπεζες δεν καταφέρουν να περιορίσουν τα «κόκκινα δάνεια», γράφει σε άρθρο της με τίτλο «Καθοριστικό το 2019 για τις ελληνικές τράπεζες» η γερμανική Handelsblatt.\nΟι συνολικές απώλειες των τεσσάρων τραπεζών μετά την καταβολή των φόρων έφθασε στο τέλος του τρίτου τριμήνου του 2018 τα 151 εκατομμύρια ευρώ, διπλασιάστηκαν σχεδόν σε σύγκριση με το ίδιο διάστημα πέρυσι, γράφει η Handelsblatt.\nΗ οικονομική εφημερίδα σημειώνει σε ανταπόκριση από την Αθήνα: «Τίποτα δεν δείχνει ότι σύντομα η κατάσταση θα βελτιωθεί, διότι οι ελληνικές τράπεζες βρίσκονται αντιμέτωπες με τεράστιες προκλήσεις. Το 2019 θα πρέπει να επιδείξουν μεγαλύτερη αποφασιστικότητα στον δραστικό περιορισμό των "κόκκινων δανείων", ο οποίος θα επιδράσει αρνητικά στα ίδια κεφάλαια. Μέχρι στιγμής πάντως οι συστημικές τράπεζες εμφανίζονται επαρκώς κεφαλοποιημένες. Όμως σχεδόν το 80% των ιδίων κεφαλαίων προέρχονται από επιστροφές φόρων λόγω απωλειών».\nΤο γεγονός αυτό καθιστά τα μη εξυπηρετούμενα δάνεια κίνδυνο για το σύνολο της ευρωζώνης. Σύμφωνα με την Τράπεζα της Ελλάδος, ΕΛΛ η αξία των μη εξυπηρετούμενων δανείων έφθασε τέλος Σεπτεμβρίου τα 84,7 δις. Κατά συνέπεια τα μη εξυπηρετούμενα ανοίγματα αντιστοιχούν στο 46,7% των τραπεζικών πιστώσεων.\nHANDELSBLATT: ΚΑΤΑ ΤΟΥ NORD STREAM 2 ΟΙ ΗΠΑ - ΑΠΕΙΛΟΥΝ ΜΕ ΚΥΡΩΣΕΙΣ


Δημήτρης Μάρδας:«Νόμος προς ψήφιση του Υπουργείου Υγείας. Ομιλία στη Βουλή για ναρκωτικά, τσιγάρο - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΔημήτρης Μάρδας:«Νόμος προς ψήφιση του Υπουργείου Υγείας. Ομιλία στη Βουλή για ναρκωτικά, τσιγάρο\nΘέμα «Νόμος προς ψήφιση του Υπουργείου Υγείας. Ομιλία στη Βουλή για ναρκωτικά, τσιγάρο, κρατικές προμήθειες και για τη διοικητική διαίρεση της χώρας, με αφορμή την περίπτωση του Σοχού»\nΟ Καποδίστριας συμμάζεψε μια χαώδη κατάσταση που υπήρχε στους δήμους της χώρας ενώ ο Καλλικράτης οδήγησε σε πολλές περιπτώσεις στην υπερσυγκέντρωση δήμων, με αποτέλεσμα να προκαλείται σωρεία. Υπάρχουν δήμοι που είναι αδύνατο να διοικηθούν αποτελεσματικά λόγω μεγάλου όγκου χωριών και οικισμών που ανήκουν σε αυτούς. Χαρακτηριστικό παράδειγμα στη Θεσσαλονίκη είναι ο Δήμος Λαγκαδά με 47 χωριά και ο Δήμος Βόλβης με 38 χωριά.\nNext story H Παράταξη «Συνεργασία για την Καλαμαριά» διευρύνει τις δυνάμεις της\nPrevious story ΑΝΑΚΟΙΝΩΣΗ ΤΗΣ ΕΝΩΣΗΣ ΚΕΝΤΡΩΩΝ ΓΙΑ ΤΙΣ ΠΟΙΝΙΚΕΣ ΔΙΩΞΕΙΣ ΠΟΥ ΑΣΚΗΘΗΚΑΝ ΓΙΑ ΤΗΝ ΠΟΛΥΝΕΚΡΗ ΤΡΑΓΩΔΙΑ ΣΤΟ ΜΑΤΙ


Pelipecky: Ταξιδιωτικό περιοδικό της Τσεχίας εκθειάζει 10 παραλίες της Ελλάδας (pics) - TRAVEL\nΤις καλύτερες δέκα παραλίες -κατά την κρίση του- παρουσιάζει στους αναγνώστες του το βιωματικό ταξιδιωτικό περιοδικό Pelipecky.cz από την Τσεχία.\nΠρόκειται για μια διαδικτυακή πύλη για ταξίδια και χώρες του κόσμου αφιερωμένη σε άτομα που τους αρέσει να ταξιδεύουν.\nΟι συντάκτες του Pelipecky είναι ενθουσιώδεις ταξιδιώτες και μοιράζονται το πάθος τους με τους αναγνώστες τους, όπως τονίζεται σε σχετική ανακοίνωση.\nΜία από τις πιο διάσημες παραλίες βρίσκεται στο νησί της Ζακύνθου. Οι ψηλοί βράχοι που περιβάλλουν την αμμώδη παραλία της δίνουν μια ιδιαίτερη γοητεία και οικειότητα.\nΤο μονοπάτι προς αυτήν την παραλία είναι λίγο πιο απότομο, αλλά η ανταμοιβή για τη δύσκολη διαδρομή θα είναι μια όμορφη παραλία με καθαρά νερά, που περιβάλλεται από βραχώδεις γκρεμούς. Μπορείτε ακόμη να ανακαλύψετε μια μικρή σπηλιά μέσα τους, όπου μπορείτε να κολυμπήσετε…\nΑυτήν την παραλία θα την απολαύσετε περισσότερο τον Σεπτέμβριο, γιατί είναι γεμάτη με τουρίστες κατά τη διάρκεια των διακοπών. Η όμορφη λευκή άμμος, η ανοιχτή θάλασσα και οι κλασικοί βράχοι της περιοχής το καθιστούν ένα πραγματικό φυσικό διαμάντι.\nΗ παραλία αυτή έχει πολύ κόσμο αλλά δεν μειώνει την ομορφιά της. Βρίσκεται στο μικρό νησί της Ελαφόνησου και σύμφωνα με τους ντόπιους είναι μακράν η πιο όμορφη ελληνική παραλία. Οι αμμόλοφοι και η μοναδική χλωρίδα του νησιού δημιουργούν μια πραγματικά εξαιρετική ατμόσφαιρα.\nΡοζ άμμος και καθαρά νερά καθιστούν το Ελαφονήσι μια από τις ομορφότερες παραλίες του νησιού της Κρήτης. Αυτό το μέρος είναι συχνά περιζήτητο από οικογένειες με μικρά παιδιά.\nΟ όμορφος βραχώδης κόλπος προσφέρει υπέροχη κολύμβηση, αλλά και θέα στην Ακρόπολη της Λίνδου από τον 4ο αιώνα μ.Χ. Στον κόλπο υπάρχει επίσης μια μικρή εκκλησία αφιερωμένη στον Άγιο Παύλο.\nΠρόκειται για ένα ακόμα υπέροχο μέρος. Η άμμος συνδέει το νησί της Κρήτης με το ακρωτήρι της Γραμβούσας. Λόγω αυτού, το νερό είναι ρηχό και ζεστό. Αν πάτε εδώ με αυτοκίνητο ή σκάφος νωρίς το πρωί, θα έχετε ολόκληρη την παραλία μόνοι σας, ή τουλάχιστον με έναν μικρό αριθμό ατόμων.\nΤο όνομα υποδηλώνει ότι η παραλία είναι πολύ δημοφιλής και οι άνθρωποι έρχονται εδώ για να διασκεδάσουν. Κολύμπι, ηλιοθεραπεία, αλλά και κοντινά νυχτερινά κέντρα και πολλά ξενοδοχεία και πλούσια νυχτερινή ζωή είναι τα συστατικά της. Για όσους αγαπούν το πάρτι, πρέπει να είναι ένας πραγματικός παράδεισος.\nΗ Κόκκινη Παραλία είναι μια από τις πιο γνωστές στο κόσμο και μια από τις καλύτερες παραλίες της Σαντορίνης. Βρίσκεται στις νοτιοδυτικές ακτές του νησιού, σε απόσταση 12 χιλιομέτρων από τη Θήρα και 23 χιλιομέτρων από την Οία. Η Κόκκινη Παραλία πήρε το όνομα της από το κόκκινο χρώμα των βράχων οι οποίοι την περικυκλώνουν, αλλά το σπάνιο αυτό σκηνικό συμπληρώνουν τα μαύρα βότσαλα από τα οποία αποτελείται η παραλία.\nΠερισσότερα σε αυτή την κατηγορία: « Telegraph: 5 ελληνικά νησιά για να πάτε διακοπές τώρα (pics) PrivateFly: Ελληνικό αεροδρόμιο στην 10άδα των ωραιότερων τοπίων προσγείωσης (pics) »


Ο ΤΕΚΤΩΝ… – GLFMW\nΓια μένα η ζωή δεν είναι ένα μικρό κερί. Είναι ένα είδος υπέροχου πυρσού που έχω στα χέρια μου για μια στιγμή, και θέλω να το κάνω να καίγεται όσο είναι δυνατόν πιο λαμπερά πριν το παραδώσω σε μελλοντικές γενιές.\nΕίναι αδογμάτιστος αναζητητής της Αλήθειας, με ελευθερία σκέψης και έκφρασης που δίνουν την ευκαιρία σε κάθε ιδιαίτερη και μοναδική ατομικότητα να εκφραστεί και ν' αναπτυχθεί.\nΕίναι ορθολογιστής, προοδευτικός, έχει υψηλά ιδανικά και εργάζεται με όλες του τις πνευματικές και ψυχικές δυνάμεις για την ατομική και ταυτόχρονα συλλογική εξέλιξη...είναι δηλαδή ένας επιμελής, ακαταπόνητος και ανυποχώρητος εργάτης της Ανθρωπότητας.\nΥμνεί την εργασία ως καθήκον και ως δικαίωμα.\nΥπερασπίζεται τα ανθρώπινα δικαιώματα.\nΔιδάσκεται και καλλιεργεί την αλληλεγγύη, την αγάπη και τον σεβασμό προς τον συνάνθρωπο, τους Νόμους και τις Αρχές της πολιτείας, καθώς και την αφοσίωση προς την πατρίδα, γεγονός που αντανακλάται σε κάθε έκφανση της προσωπικής, κοινωνικής και πολιτικής του ζωής. Ο Τέκτονας πορεύεται ως ενεργός πολίτης, αφοσιωμένος οικογενειάρχης και υπεύθυνος εργαζόμενος.\nΑποδοκιμάζει κάθε μορφή βίας και εξαναγκασμού και μάχεται ενάντια στην τυραννία.\nΑπορρίπτει κάθε μορφή φανατισμού και προκατάληψης.


Άνοδος στη Wall Street παρά τα μάκρο για την ανεργία - ΑΓΟΡΕΣ - XrimaOnline.gr\nΆνοδος στη Wall Street παρά τα μάκρο για την ανεργία\nΑΓΟΡΕΣ 26/03/20, 15:48\nΣημαντικά κέρδη σημειώνουν οι δείκτες του αμερικανικού χρηματιστηρίου για την Πέμπτη, παρά τα στοιχεία για την αγορά εργασίας των ΗΠΑ που ανακοινώθηκαν νωρίτερα και φανέρωσαν μεγάλη αύξηση της ανεργίας στη χώρα λόγω των επιπτώσεων του κοροναϊού.\nΟ βασικός λόγος αισιοδοξίας των επενδυτών είναι το πρόγραμμα στήριξης ύψους 2 τρισ. δολαρίων που ανακοινώθηκε χθες, Τετάρτη, για τη στήριξη των επιχειρήσεων από τα οικονομικά «απόνερα» της πανδημίας.\nΣτην κίνηση των δεικτών, ο Dow ανεβαίνει 1,71% στις 21.562 μονάδες.\nΟ S&P 500 ενισχύεται 2,03% στις 2.525 μονάδες.\nΟ Nasdaq κερδίζει 1,96% στις 7.536 μονάδες.\nΣτα οικονομικά δεδομένα της μέρας, την ανιούσα έλαβαν οι αιτήσεις επιδόματος ανεργίας στις ΗΠΑ για την περασμένη εβδομάδα, ενδεικτικό της κρίσης στην οποία βρίσκεται η μεγαλύτερη οικονομία του κόσμου λόγω του Covid-19.\nΕιδικότερα, σύμφωνα με τα στοιχεία του αμερικανικού υπουργείου Εργασίας, οι νέες αιτήσεις επιδόματος ανεργίας για την περασμένη εβδομάδα ανήλθαν σε 3.282.000 έναντι 281.000 προηγουμένως.\nΟι αναλυτές ανέμεναν μια μέτρηση στις 1.700.000 αιτήσεις.


Survivor: Έντονη διαφωνία μεταξύ Ρίας-Δαλάκα – Τι συνέβη (φώτο-βίντεο) | Pronews\nTo αποψινό επεισόδιο είναι κρίσιμο, καθώς έχει αποχώρηση με τη Ρία και την Αφροδίτη να είναι οι δύο υποψήφιες.\nΩστόσο, λίγο πριν την έναρξη του αγωνίσματος του Survivor για το έπαθλο, εκτυλίχθηκε ένας έντονος διαπληκτισμός μεταξύ Κατερίνας Δαλάκα και Ρίας.\nΤο κλίμα μεταξύ των δυο κυριών είχε ένταση και ο διάλογός τους ήταν σε βαρύ κλίμα με τους υπόλοιπους παίκτες να μένουν άφωνοι.\nH Δήμητρα προσπάθησε να ηρεμήσει την κατάσταση, κάτι που έκανε και ο Γιώργος Λιανός.\n"Νομίζω ότι παίζουμε μαζί συνέχεια"\n"Ο τρόπος που το λες είναι ότι φοβάμαι να επλέξω τη Σεντά"\nΤα λόγια που ψιθύρισε η Κατερίνα στην Δήμητρα


Φεβρουάριος 2015 – Φιλοπρόοδος Όμιλος Τούφας Χαλανδρίου\nΦΟΤ – ΟΛΥΜΠΙΑΔΑ : 72-76 (66-66)\nΠολύ καλή εμφάνιση από την ομάδα μας, πλήρως ανταγωνιστική, με την πρώτη στην βαθμολογία του ομίλου Ολυμπιάδα παρά τις πολλές απουσίες λόγω τραυματισμού.\nΜουδιασμένο ξεκίνημα μέχρι να βρούμε τα πατήματά μας γύρω στο 5ο λεπτό. Από κει και πέρα το παιχνίδι πήγε πόντο – πόντο μέχρι το τέλος. 26΄΄ πριν το τέλος της κανονικής περιόδου το σκορ είναι 66-66 και έχουμε την κατοχή. Άστοχο drive και το παιχνίδι πάει στην παράταση. Το ίδιο σκηνικό και στην παράταση, φτάνοντας στα τελευταία 45΄΄ με το σκορ στο 72-75. Δύο τραβηγμένες δικές μας προσπάθειες για τρίποντο σε συνδυασμό με το κορυφαίο από τα φαλτσοσφυρίγματα του αγώνα (παίκτης της αντίπαλης ομάδας βγαίνει και με τα δύο πόδια εκτός αγωνιστικού χώρου και τριπλάροντας ξαναμπαίνει χωρίς οι διαιτητές να σφυρίξουν την παράβαση) διαμόρφωσαν το τελικό αποτέλεσμα.\nΗ ομάδα μας έχασε μια σημαντική ευκαιρία να πάρει μια σημαντική νίκη όμως απέδειξε ότι μπορεί να χτυπήσει στα ίσα οποιονδήποτε αντίπαλο. Αυτό που χρειάζεται από δω και πέρα είναι να πάρουμε και τα αποτελέσματα που χρειάζονται για να απομακρυνθούμε από τις περιπέτειες βλέποντας τα παιχνίδια ένα ένα. Έχουμε εμπιστοσύνη στην ομάδα μας και είμαστε σίγουροι ότι θα τα καταφέρουμε.\nΚΑΛΥΒΙΑ – ΦΟΤ : 53-28(ΓΥΝΑΙΚΕΙΟ)\nΦΟΤ – ΜΕΝ ΙΛΙΟΥ : 50-34 (ΓΥΝΑΙΚΕΙΟ)\nΠαρά το μουδιασμένο ξεκίνημα (α΄ δεκάλεπτο :8-9) η ομάδα μας πραγματοποίησε πολύ καλή εμφάνιση και νίκησε άνετα την ομάδα του Ιλίου. Το πιο σημαντικό είναι ότι κάλυψε και τη διαφορά του πρώτου γύρου (-11) και ξεκόλησε από την προτελευταία θέση του βαθμολογικού πίνακα. Η συνέχεια εξακολουθεί να είναι πάρα πολύ δύσκολη για μας αλλά πιστεύουμε στην ομάδα μας και τις δυνατότητές της βλέποντας όλα τα παιχνίδια σαν τελικό για το κυνήγι της παραμονής στην κατηγορία.\nΠΟΣΕΙΔΩΝ.Ν.Ψ. – ΦΟΤ : 84-67\nΜε εννιά παίκτες (λόγω τραυματισμών) η ομάδα μας έκανε μια συγκινητική προσπάθεια κόντρα σε όλα τα προγνωστικά. Σε όλο το παιχνίδι ήταν κοντά στο σκορ, πάλεψε μέχρι το τέλος, δεν εγκατέλειψε το παιχνίδι σε κανένα σημείο του αγώνα παρά την κούραση αποδεικνύοντας ότι και με μισό ρόστερ είναι πολύ σκληρό καρύδι για οποιαδήποτε ομάδα.\nΗ διακοπή θα μας κάνει καλό, να γυρίσουν οι τραυματίες και να ανασυνταχτούμε για τους τελευταίους αγώνες του πρωταθλήματος.\nΘΡΙΑΜΒΟΣ – ΦΟΤ :48-39 (ΓΥΝΑΙΚΕΙΟ)\nΦΟΤ – ΒΡΙΛΗΣΣΙΑ : 38-16\nΜε μια πολύ καλή εμφάνιση η ομάδα των μινι πανπαίδων κέρδισε σε φιλικό αγώνα την αντίστοιχη των Βριλησσίων δείχνοντας έτσι σε μεγάλο βαθμό την πολύ καλή δουλειά που γίνεται σε αυτές τις ηλικίες.\nΦΟΤ – ΠΟΛΥΝΙΚΗΣ : 63-65\nΜε πολλές ελλείψεις κατέβηκε η ομάδα μας στο συκεκριμένο παιχνίδι. Παρ' όλα αυτά έλεγχε το ματς μέχρι το τέλος και το έχασε κυριολεκτικά στις λεπτομέρειες στα τελευταία δευτερόλεπτα από δικά της λάθη.\nΗ ομάδα τώρα χρειάζεται μεγαλύτερη συσπείρωση και πάθος για να αντιμετωπίσει τη δύσκολη συνέχεια χωρίς να μπει σε περιπέτειες.\nΚοιτάμε μπροστά το επόμενο παιχνίδι και είμαστε σίγουροι ότι θα πετύχουμε τους στόχους μας.\nΦΟΤ – ΕΣΤΙΑ ΦΙΛΙΑΣ : 42-34 (ΓΥΝΑΙΚΕΣ)\nΜε μια πολύ καλή εμφάνιση στο δεύτερο ημίχρονο η ομάδα μας κέρδισε ένα δύσκολο παιχνίδι, συνεχίζοντας με επιτυχία τον πολύ δύσκολο δρόμο της παραμονής στην κατηγορία.\nΕίναι φανερό ότι είναι μια διαφορετική ομάδα, μετά την αλλαγή προπονητή, γεμάτη πάθος και θέληση για τη νίκη, χτυπώντας όλα τα παιχνίδια στα ίσα, αλλά κυρίως είναι ομάδα.\nΚΟΠΗ ΠΙΤΑΣ ΦΟΤ\nΜε μεγάλη επιτυχία πραγματοποιήθηκε η κοπή πίτας του Συλλόγου μας στην αίθουσα εκδηλώσεων του 12ου Δημοτικού την Κυριακή 1/02/2015.\nΣτην εκδήλωση παρεβρέθηκε ο αντιδήμαρχος Περιβάλλοντος και Καθαριότητας κ. Χριστουλάκης Δημήτρης και απηύθυνε σύντομο χαιρετισμό.\nΟ Σύλλογος τίμησε:\nτον Ντίνο Γαλανόπουλο για την επί 32 χρόνια συνεχή προσφορά του\nτον Μάριο Φράγκο για την εισαγωγή του στην Ιατρική Σχολή Αθηνών\nτην Πέγκυ Βιδάλη για τον ταυτόχρονο ρόλο μητέρας και αθλήτριας\nτον Γιάννη Πασαγιάννη για την πολύχρονη και πολύπλευρη προσφορά του στο Σύλλογο\nΣτη συνέχεια δόθηκαν δώρα κατόπιν κλήρωσης σε όλα τα τμήματα του Συλλόγου (μπάλες, δωροεπιταγές) κλείνοντας με τον καλύτερο τρόπο την εκδήλωσή μας.\n← Ιανουάριος 2015\nMάρτιος 2015 →\nΔεν είμαι robot * εννέα − 9 =


dimitrees: Λίγη ντροπή κύριε Πρόεδρε της Δημοκρατίας!\nΟ ανώτατος άρχων είναι ευνουχισμένος από το Σύνταγμα και δεν μπορεί να ασκήσει πολιτική ή να παρέμβει στην κεντρική πολιτική σκηνή για να αλλάξει κάτι ή να επιβάλει την πολιτική του θέση.\nΜπορεί, όμως, να κάνει δύο πράγματα: Είτε να μη λέει μεγαλοστομικές αερολογίες.\nΟ σημερινός πρόεδρος,\nδυστυχώς για τη χώρα, καταναλώνει μεγάλες ποσότητες από το πρώτο και δεν έχει το ηθικό ανάστημα για το δεύτερο.\nΤο αποτέλεσμα είναι επιζήμιο για την Ελλάδα.\nΠρώτον γιατί αυτά που λέει δεν έχουν σχέση με την πραγματικότητα και γίνεται ασόβαρος στα μάτια Ελλήνων και ξένων πολιτών και αξιωματούχων.\nΚαι δεύτερον, γιατί με τη διαρκή ανοχή και αποδοχή του στο ξεπούλημα των ελληνικών δικαιωμάτων σε επίπεδο εθνικής κυριαρχίας και στη διαρκή υποχωρητικότητα έναντι εξωτερικών απειλών, γίνεται όχι απλώς συνένοχος.\nΓίνεται παράδειγμα προς μίμηση για τους ασυνείδητους και άλλοθι για τους πολiτικούς εγκληματίες.\nΧτες, ανήμερα των Φώτων, ο Πρόεδρος εκφώνησε λόγο από τη Σύρο, αντάξιο ενός Κανάρη, ενός Ρήγα και ενός Περικλή… Και ο αγέρας του Αιγαίου πήρε τα λόγια του και τα σκόρπισε εκεί που ανήκουν.\nΤην ώρα που η Τουρκία έχει εκδώσει NAVTEX, εγκλωβίζοντας την ελληνική υφαλοκρηπίδα του Καστελόριζου, δηλαδή εισβάλλοντας παράνομα μέσα στην ελληνική ΑΟΖ για σεισμογραφικές έρευνες, οι ελληνικές υπηρεσίες κοιμούνται και ένα 24ωρο μετά την τουρκική πρόκληση δεν έχουν εκδώσει ανακοίνωση αντίρρησης και εναντίωσης, αφήνοντας έτσι ανοιχτό το χαρτί να χρησιμοποιήσει η Άγκυρα την ελληνική σιωπή σαν αποδοχή και εγκατάλειψη εθνικής κυριαρχίας !\nΓιατί επί χρόνια η Τουρκία εκδίδει NAVTEX και δεσμεύει εναέριους χώρους τις Παρασκευές;\nΓιατί ξέρει ότι οι ελληνικές δημοσιοϋπαλληλικές υπηρεσίες που είναι υπεύθυνες για την παρακολούθηση του θαλάσσιου και εναέριου χώρου της χώρας, τις Παρασκευές το κλείνουν το μαγαζί και επανέρχονται στη δουλειά κανονικά μετά το Σαββατοκύριακο!\nΚαι τρέχουν εκ των υστέρων να μπαλώσουν στο ΝΑΤΟ και τους διεθνείς οργανισμούς τα αποτελέσματα της επιπολαιότητάς τους.\nΤο έχουμε ζήσει επί χρόνια στις εφημερίδες!\nΕπ' αυτού, δηλαδή επί της τουρκικής επιθετικότητας, ο Πρόεδρος της Δημοκρατίας, που είναι αμφίβολο αν ήξερε για την πολύ σοβαρή τουρκική κίνηση, μας είπε το αμίμητο: Πως «όσο είμαστε αποφασισμένοι να ζήσουμε ειρηνικά, άλλο τόσο είμαστε αποφασισμένοι να στηρίξουμε τη βάση της ειρηνικής συνύπαρξης με το Διεθνές Δίκαιο, και αν χρειαστεί να την …επιβάλλουμε»!\nΝα ΕΠΙΒΑΛΛΟΥΜΕ την ειρηνική συνύπαρξη με το Διεθνές Δίκαιο!\nΝα αρχίσουμε να πετάμε τόμους του διεθνούς δικαίου στο Αιγαίο και στα κεφάλια των Τούρκων, μπας και μπει καμιά σελίδα του και έχουμε ειρήνη!\nΚαι για να το κάνει ακόμα πιο λιανό σε εχθρούς και φίλους ο Πρόεδρος με την ευκαιρία των Θεοφανίων, έστειλε μήνυμα σε ΟΛΟΥΣ τους γείτονες ότι «είμαστε εδώ να ζήσουμε από κοινού ειρηνικά.\nΚαι σ αυτό εμείς οι Έλληνες είμαστε όλοι μαζί ενωμένοι, υπό συνθήκες αρραγούς ενότητας, γιατί έχουμε πλήρη συνείδηση το τι μας στοίχισε στο παρελθόν η διχόνοια και ο διχασμός»!!\nΓιατί η χώρα ζει τα τελευταία λίγα χρόνια τη μεγαλύτερη διχόνοια από εποχής χούντας, με αποκλειστικό υπεύθυνο την κυβέρνηση, που σπέρνει όχι απλώς συγκρούσεις μεταξύ των Ελλήνων, αλλά καλλιεργεί ένα καθημερινό κλίμα εμφύλιου σε όλα τα επίπεδα.\nΆλλοτε για να διχάσει προκειμένου να εισπράξει τις ψήφους από ένα κομμάτι των διχασμένων.\nΚαι άλλοτε γιατί πιστεύει ακράδαντα στο διχασμό σαν συστατικό της καθημερινότητας.\nΣτα πλαίσια ενός τυφλού ιδεολογικού προσανατολισμού, που δεν έχει καμιά σχέση με την πραγματικότητα της ελληνικής μικροαστικής κοινωνίας.\nποια είναι η θέση του Προέδρου της Δημοκρατίας απέναντι σ αυτή την προσβολή της ενότητας του λαού, αλλά και απέναντι στην απεμπόληση δικαιωμάτων της χώρας και απέναντι στην παράδοση δικαιώματος διεκδικήσεων σε ένα άλλο κράτος, τα Σκόπια;\nΤι έχει κάνει ο Πρόεδρος της Δημοκρατίας για να νουθετήσει την κυβέρνηση όταν η κυβέρνηση χωρίζει τους Έλληνες σε αντιμαχόμενες παρατάξεις κατά τα γούστα της, πετώντας λάσπη σε όσους δεν συμφωνούν μαζί της;\nΌχι στο μακεδονικό μόνο.\nΚαι τι κάνει επ’ αυτού;\nΧαζεύει μια κυβέρνηση μειοψηφίας που αποφασίζει γράφοντας την πλειοψηφία στα παλιά της τα παπούτσια;\nΟ σημερινός Πρόεδρος της Δημοκρατίας δεν είναι απλός θεατής στα εγκλήματα που διαπράττονται σε βάρος της χώρας και του λαού.\nΜε την ανοχή του και την αποχή του είναι συνένοχος. Και είναι συνένοχος και με την υποστήριξή που επιδεικνύει στην εμφυλιοπολεμική και αντιπατριωτική νοοτροπία της κυβέρνησης.\nΘα απαλλάξει έτσι τη χώρα από ένα κακό υπόδειγμα για τους πολίτες που θέλουν να ζουν με το κεφάλι ψηλά.\nΚαι, ίσως έτσι απαλλάξει τον τόπο και από αυτούς που τον καταστρέφουν ως κυβέρνηση.


Καλή εγγύτητα με φυτά και λαχανικά\nΗ καλή εγγύτητα με τα φυτά και τα λαχανικά έχει πολύ θετική επίδραση στην ανάπτυξη και την καλλιέργειά τους. Επί του παρόντος, η οικολογική κηπουρική είναι πολύ μοντέρνα, όπου η επιλογή της σωστής γειτονιάς των φυτών είναι ιδιαίτερα σημαντική. Αξίζει να μάθετε περισσότερα σχετικά με το ποια φυτά έχουν θετική επίδραση μεταξύ τους και ποια ενοχλούν το ένα το άλλο. Όλα αυτά έχουν μεγάλη σημασία αν θέλετε έναν όμορφο και υγιή κήπο.\nΚαλή εγγύτητα με φυτά και λαχανικά. Μαρούλι, κρεμμύδι και καρότα σε μια κοινή πλοκή.\nΓιατί είναι τόσο καλή η εγγύτητα των φυτών\nΤα φυτά και τα λαχανικά πρέπει να φυτεύονται έτσι ώστε να μην περιορίζονται μεταξύ τους. Είναι απαράδεκτο να ανταγωνίζουμε νερό, ήλιο ή μέταλλα μεταξύ των φυτών, γιατί τότε είναι γνωστό ότι αργά ή γρήγορα τα φυτά είτε θα χαθούν ή δεν θα είναι τόσο ελκυστικά όσο θα έπρεπε. Ως εκ τούτου, η φύτευση πρέπει να προγραμματιστεί έτσι ώστε κάθε φυτό να έχει αρκετό χώρο για τον εαυτό του, τόσο στα μέρη του εδάφους όσο και στο υπόγειο. Αξίζει να επιλέξετε φυτά έτσι ώστε να αλληλοβοηθούνται στην ανάπτυξη, π.χ. να αυξάνουν την αντίσταση σε διάφορες ασθένειες ή να αποτρέπουν πιθανά παράσιτα. Τότε μπορούμε να πούμε ότι υπάρχει μια καλή γειτονιά φυτών στον κήπο .\nΗ προσοχή στην καλή εγγύτητα των φυτών και των λαχανικών είναι ιδιαίτερα σημαντική σε οικολογικούς κήπους, όπου δεν χρησιμοποιούνται χημικά μέσα για την καταπολέμηση των φυτικών ασθενειών και παρασίτων. Στη συνέχεια, η επιλογή μιας καλής γειτονιάς φυτών και λαχανικών είναι συχνά η πιο σημαντική μορφή καταπολέμησης των παθογόνων.\nΤι πρέπει να αποφύγετε για να εξασφαλίσετε καλή εγγύτητα των φυτών\nΔυστυχώς, είναι πολύ εύκολο να παραβιάσετε τους κανόνες της καλής γειτονιάς των φυτών στον κήπο. Ένα τυπικό παράδειγμα κακής επιρροής των φυτών είναι το λευκό πεύκο και τα φραγκοστάφυλα, όταν αυτά τα δύο είδη αναπτύσσονται το ένα δίπλα στο άλλο ή ακόμη και σε μια ακτίνα αρκετών δεκάδων μέτρων, είναι σχεδόν βέβαιο ότι θα πάρουν σκουριά δρεπανοκυττάρου. Είναι το ίδιο με τα αχλάδια και τους ιουνιπέρους, των οποίων η εγγύτητα προκαλεί το σχηματισμό σκουριάς αχλαδιού, πιο γνωστή ως σκουριά αχλαδιού. Για την πρόληψη αυτών των ασθενειών, αυτά τα είδη δεν πρέπει ποτέ να φυτεύονται κοντά. Δυστυχώς, είναι επί του παρόντος δύσκολο να αποφευχθούν τέτοια δυσμενή ζεύγη φυτών, διότι όλο και πιο συχνά σε έναν κήπο υπάρχει χώρος τόσο για καλλιέργειες χρησιμότητας όσο και για καλλωπιστικές φυτείες.\nΚακή γειτονιά φυτών\nΠολύ συχνά δεν συνειδητοποιούμε ότι καλλιεργώντας μερικά είδη φυτών σε κοντινή απόσταση, διευκολύνουμε την ανάπτυξη ασθενειών και παρασίτων. Πρόκειται για ασθένειες και παράσιτα που χρειάζονται δύο ξενιστές στον κύκλο ζωής τους. Μεταξύ των ασθενειών των φυτών, η σκουριά χρησιμοποιείται συχνότερα από κακή γειτονιά και αφίδες από παράσιτα. Μάθετε για την κακή γειτονιά των φυτών και τις μεθόδους ασθένειας και καταπολέμησης παρασίτων χρησιμοποιώντας δύο είδη φυτών. Περισσότερο...\nΘα πρέπει επίσης να αποφύγετε την εγγύτητα των φυτών που έχουν διαφορετικές απαιτήσεις εδάφους και οικοτόπων. Ποτέ μην φυτεύετε φυτά που αγαπούν τα οξύ σε ένα κρεβάτι ή σε ένα δοχείο. Για παράδειγμα, το acidophilic rhododendron δεν πρέπει να φυτεύεται δίπλα σε φυτά που προτιμούν ένα ουδέτερο ή αλκαλικό pH, όπως πολλά πολυετή φυτά ή άλλους θάμνους. Θα πρέπει επίσης να προσέχετε πάντα εάν μεγάλα δέντρα και θάμνοι θα αναπτυχθούν κοντά σε φυτά που αγαπούν τον ήλιο, τα οποία ρίχνουν σκιά σε κρεβάτια με μικρότερους θάμνους και πολυετή φυτά. Σίγουρα θα επιβραδύνει την ανάπτυξή τους. Η γειτνίαση με ψηλότερα δέντρα που σκιάζουν, από την άλλη πλευρά, θα ωφελήσει πολυετή και θάμνους που αγαπούν τη σκιά.\nΠαραδείγματα για μια καλή γειτονιά λαχανικών\nΑν θέλουμε να απολαύσουμε υψηλές αποδόσεις λαχανικών, αξίζει επίσης να ενδιαφέρεστε για την καλύτερη γειτονιά στα κρεβάτια λαχανικών. Έχουν πραγματοποιηθεί πολλά διαφορετικά πειράματα, τα οποία δείχνουν σαφώς ότι η φύτευση ορισμένων ειδών λαχανικών παράλληλα αυξάνει την απόδοση τους ή αποτρέπει την εμφάνιση διαφόρων ασθενειών.\nΤα καλά αποτελέσματα συνδυάζονται επίσης με την καλλιέργεια λαχανικών με την καλλιέργεια ορισμένων μπαχαρικών ή καλλωπιστικών φυτών. Παραδείγματα τόσο καλής γειτνίασης λαχανικών με καλλωπιστικά φυτά είναι κατιφές και κατιφές - όταν φυτεύονται κοντά σε μπαλώματα λαχανικών, θα προστατεύουν τα λαχανικά από νηματώδη ρίζας. Με τη σειρά τους, τα νεφρίδια αποτρέπουν τα παράσιτα όπως το λάχανο και τις αφίδες από λαχανικά και διευκολύνουν επίσης την καταπολέμηση των σαλιγκαριών.\nΤα λαχανικά που φυτεύουμε δίπλα-δίπλα έχουν αντίκτυπο στην ανάπτυξη και την ποιότητα της απόδοσής τους. Ιδιαίτερα λαχανικά που φυτεύονται το ένα δίπλα στο άλλο μπορούν να έχουν θετική ή αρνητική επίδραση μεταξύ τους. Δείτε τι λαχανικά να φυτέψετε δίπλα-δίπλα για να έχετε μια υγιή και υψηλή απόδοση. Ακολουθούν μερικές χρήσιμες συμβουλές και ένας πίνακας λαχανικών για να φυτέψετε δίπλα-δίπλα. Περισσότερο...\nΈνα παράδειγμα καλής γειτονιάς λαχανικώνυπάρχει η φύτευση των κρεβατιών αγγουριού με βασιλικό, γεγονός που μειώνει σημαντικά την εμφάνιση περονόσπορου. Η μυρωδιά του κρεμμυδιού τρομάζει τα παράσιτα ρίζας καρότου. Τα κρεμμύδια αισθάνονται επίσης καλή ανάπτυξη με τα πράσα και τα καρότα. Η κολοκύθα προτιμά τα φασόλια, τα νυστέρια ή το καλαμπόκι. Τα μπιζέλια μπορούν να φυτευτούν δίπλα σε όλα τα λαχανικά εκτός από εκείνα της οικογένειας κρεμμυδιών. Δεν φυτεύουμε αγγούρια ή πατάτες δίπλα σε ντομάτες, αλλά αξίζει να φυτέψετε βασιλικό. Το σπανάκι μεγαλώνει καλά με ραπανάκια. Οι πατάτες δεν τους αρέσουν τα καρότα, τα μπιζέλια, οι ντομάτες, το σέλινο και τα ηλιοτρόπια. Από την άλλη πλευρά, η απόδοση της πατάτας αυξάνει την εγγύτητα του καλαμποκιού, του λάχανου, του σπανάκι, των φασολιών και των φασολιών. Ο άνηθος μεγαλώνει καλύτερα όταν φυτεύεται σε εκπομπές σε διάφορα μέρη στον κήπο, σε μικρές συστάδες. Ως αποτέλεσμα, είναι πολύ λιγότερο άρρωστο από ό, τι όταν φυτεύεται σε ένα μεγάλο κρεβάτι.\nΠώς να ξεκινήσετε βήμα προς βήμα έναν φυτικό κήπο;\nDąbrówka rozłogowa - καλλιέργεια, ποικιλίες, αναπαραγωγή\nΑγιόκλημα - ποικιλίες, καλλιέργεια, αναπαραγωγή, ασθένειες 2021\nΤα λουλούδια του κήπου είναι εύκολο να αναπτυχθούν 2021\nΜπαμπού ανθεκτικό στον παγετό του κήπου - καλλιέργεια στον κήπο, ποικιλίες 2021\nΟικιακές θεραπείες για ζιζάνια 2021


Έχουν περάσει 16 χρόνια και ακόμα φαντάζει ψέμα! Η Ελλάδα επικρατώντας για δεύτερη φορά της διοργανώτριας Πορτογαλίας, αυτή τη φορά στον τελικό (1-0) της 4ης Ιουλίου του 2004, έγινε πρωταθλήτρια Ευρώπης.\nΤι έγινε σε εκείνον τον τελικό; Πόσο… δεινοπάθησε η Ελλάδα για να πάρει εκείνη τη νίκη, άρα και το τρόπαιο, το οποίο είναι σχεδόν βέβαιο ότι δεν πρόκειται φτάσει ξανά σε ελληνικά χέρια; Στην πραγματικότητα, ο τελικός ως ένα ποδοσφαιρικό ματς αποδείχθηκε ως ένα από τα πιο εύκολα στη σειρά του τουρνουά για την Ελλάδα και απολύτως δίκαια πήρε μια κούπα.\nΕλλάδα (Ρεχάγκελ): Νικοπολίδης, Σεϊταρίδης, Δέλλας, Καψής, Φύσσας – Μπασινάς, Ζαγοράκης, Κατσουράνης – Γιαννακόπουλος (76΄ Βενετίδης), Χαριστέας, Βρύζας (81΄ Παπαδόπουλος).


Home / /inet / Γιατί όσοι είναι στο Internet είναι τόσο θυμωμένοι;\nSecWorld /inet 31 Ιούλιος, 2012 10:27 πμ\nΜε το περιστατικό της Ελληνίδας αθλήτριας και της αντίδρασης που υπήρχε στα κοινωνικά δίκτυα, υπέρ ή κατά της, το επινοημένο τουιτάρισμα που καταλογίστηκε στη Γερμανίδα σημαιοφόρο, αλλά και ένα πλήθος άλλων «ιντερνετικών» αλληλοβρισιμάτων, δεν μπορεί κανείς παρά να παρατηρήσει την επιθετικότητα των χρηστών του internet, όχι όμως μόνο στην Ελλάδα. Είναι καλό ή κακό; <…>\nΨυχολόγοι, σύμφωνα με το Scientific American λένε πως αυτή η εθιστική ανταλλαγή δηλητηριωδών σχολίων στα κοινωνικά δίκτυα και το internet, θα πρέπει να αποφεύγεται –ή απλά να λογοκρίνεται από τις ιστοσελίδες- γιατί κάνουν κακό στην κοινωνία και την ψυχική υγεία.\nΓιατί όσοι είναι στο Internet είναι τόσο θυμωμένοι; was last modified: Ιούλιος 31, 2012, 11:50 μμ by SecWorld


Για τη Mexoxo, η επιτυχία των γυναικών πάει «χέρι-χέρι» με την ευτυχία - Queen.gr\nΗ Ελπίδα Κόκκοτα, CEO της Mexoxo, μιλά στο Queen.gr για τους επαγγελματικούς τομείς που έχουν περισσότερη ζήτηση από τις σύγχρονες γυναίκες και τον ρόλο που έπαιξε η πανδημία σε αυτό και πιστεύει ότι η επιτυχία πάει «χέρι-χέρι» με την ευτυχία.\nΗ δράση της Mexoxo έχει ως στόχο να σπάσει τα στερεότυπα που συνεχίζουν να υπάρχουν για τις γυναίκες και να συμβάλει στην περαιτέρω εκπαίδευση και ενδυνάμωσή τους, ώστε να εξελιχθούν κυρίως στα επαγγελματικά τους, αλλά και προσωπικά. Και η CEO της μη κερδοσκοπικής οργάνωσης, η Ελπίδα Κόκκοτα- μαζί με την πολύτιμη ομάδα της- τα έχουν καταφέρει περίφημα από το 2013, οπότε και ξεκίνησε δυναμικά την πορεία της η Mexoxo, μέχρι και σήμερα.\nΑπόδειξη; Οι χιλιάδες γυναίκες ανά τον κόσμο – ή αλλιώς ωφελούμενες όπως τις χαρακτηρίζει η Ελπίδα Κόκκοτα- οι οποίες έχουν παρακολουθήσει τα προγράμματα εκπαίδευσης της Mexoxo. Πολλές από αυτές τις γυναίκες, λοιπόν, συναντήθηκαν την Παρασκευή 13 Μαΐου στην 1η «Evolution Day», σε μια μέρα αφιερωμένη σε εκείνες που με επιτυχία ολοκλήρωσαν τα εκπαιδευτικά προγράμματα της Mexoxo προσπαθώντας να «καλύψουν» την ανάγκη τους για περαιτέρω εξέλιξη και αλλαγή.\nKristie Wolfe: Η γυναίκα που βρίσκεται πίσω από τα πιο ξεχωριστά Airbnbs του κόσμου\nΓυναίκες κάθε ηλικίας, από διαφορετικά μέρη της Ελλάδας αλλά και του εξωτερικού, βρέθηκαν στο πολιτιστικό κέντρο «Ελληνικός Κόσμος» και παρέλαβαν τα πιστοποιητικά τους για τα εκπαιδευτικά προγράμματα της Mexoxo που είχαν παρακολουθήσει online. Νέα κορίτσια, μαμάδες με τα μωρά στην αγκαλιά και στα καρότσια, αλλά και γυναίκες που ήδη έχουν διαγράψει μια σημαντική πορεία στα επαγγελματικά τους ήταν εκεί για να λάβουν την «επιβράβευση» για όλα όσα έχουν καταφέρει τους τελευταίους μήνες παρακολουθώντας τα εκπαιδευτικά προγράμματα της Mexoxo. Για να αποδείξουν σε όλες τις γυναίκες ότι αν θέλεις μπορείς να βρεις χρόνο μέσα στο απαιτητικό πρόγραμμα της καθημερινότητας και να «παλέψεις», ώστε να λάβεις περισσότερες γνώσεις, να πετύχεις το επαγγελματικό σου όνειρο και ν’ αλλάξεις τη ζωή σου μια για πάντα.\nΗ CEO της Mexoxo, Ελπίδα Κόκκοτα, παραδίδει το πιστοποιητικό σε ωφελούμενη της μη κερδοσκοπικής οργάνωσης\nΓια όλες αυτές τις δυνατές γυναίκες, που καθημερινά καταρρίπτουν τα στερεότυπα και αγωνίζονται για την εξέλιξή τους, μίλησε η CEO της Mexoxo, Ελπίδα Κόκκοτα, στο Queen.gr μην μπορώντας να κρύψει την περηφάνια της και την ικανοποίησή της για όλα όσα έχει καταφέρει αυτά τα 9 χρόνια λειτουργίας του ο μη κερδοσκοπικός οργανισμός.\nΣε ποιους τομείς ενδιαφέρονται να δραστηριοποιηθούν περισσότερο οι γυναίκες που απευθύνονται στη Mexoxo;\nΗ Mexoxo δραστηριοποιείται σε όλο τον κόσμο και αυτό που παρατηρούμε είναι πως σε κάθε περιοχή οι γυναίκες ενδιαφέρονται και για διαφορετικό τομέα. Όσον αφορά την Ελλάδα, οι γυναίκες κάνουν focus στην τεχνολογία και στο digital κομμάτι, αλλά ενδιαφέρονται και για τον τουρισμό. Στην Κένυα και στην Ινδία, για παράδειγμα, η προσοχή τους στρέφεται περισσότερο στην επιχειρηματικότητα. Όλες οι γυναίκες, όμως, έχουν πολύ μεγάλη ανάγκη για αυτήν τη γνώση και την εμπειρία που αποκτούν.\nΗ CEO της Mexoxo, Ελπίδα Κόκκοτα\nΠόσο άλλαξε η πανδημία τα ενδιαφέροντα των γυναικών;\nΗ πανδημία έφερε μαζί της μεγαλύτερη ζήτηση και ανάγκη γνώσης για το digital. Η αλήθεια είναι ότι προ πανδημίας όλες λέγαμε ότι είναι καλό να έχουμε γνώση της τεχνολογίας, αλλά μέχρι εκεί. Ίσως μερικές γυναίκες να είχαν κι έναν φόβο. Μετά, όμως, η τεχνολογία έγινε απαραίτητη και τελικά οι γυναίκες συνειδητοποίησαν ότι δεν ήταν τόσο τρομερό όλο αυτό. Επίσης, αυτό που εγώ έχω παρατηρήσει είναι ότι στην πανδημία οι γυναίκες μπόρεσαν να συγχρονίζονται με τις αλλαγές που συνέβαιναν στον πλανήτη, να προσαρμόζονται και να έχουν την ψυχραιμία πάντα να βρουν λύση σε όποιο πρόβλημα κι αν προέκυπτε.\nΠοια είναι η προτεραιότητα της Mexoxo απέναντι στις γυναίκες;\nΠροτεραιότητά μας είναι να βοηθήσουμε τις γυναίκες να φτιάξουν μια χαρούμενη ζωή. Ναι, μπορεί πάντα να βάζουμε στόχους και να θέλουμε να γίνουμε καλύτερες στη δουλειά μας, όμως κάποιες στιγμές ίσως χάνουμε τον εαυτό μας μέσα σε αυτό. Οπότε, στη Mexoxo λέμε «ναι στην επιτυχία, αλλά ναι και στην ευτυχία».\nΣε τι πιστεύετε ότι είναι περισσότερο ικανές οι γυναίκες συγκριτικά με τους άνδρες;\nΝομίζω ότι εμείς οι γυναίκες έχουμε εκπαιδευτεί στην ενσυναίσθηση. Έχουμε περισσότερη ενσυναίσθηση και τη χρησιμοποιούμε περισσότερο από τους άνδρες χωρίς αυτό να σημαίνει ότι κι εκείνοι δεν τη διαθέτουν. Στη Mexoxo πιστεύουμε, άλλωστε, στην ισότητα και στην ισορροπία. Αγαπάμε τους άντρες.\nΑφού μια γυναίκα ολοκληρώσει ένα πρόγραμμα στη Mexoxo και μετέπειτα χρειαστεί τη βοήθειά σας, είστε εκεί για εκείνη;\nΗ Mexoxo είναι forever family. Είμαστε οικογένεια για όλες τις γυναίκες. Θα σου δώσω το παράδειγμα της Lena. Η Lena είναι από το Μεξικό, ξεκίνησε το 2013 στη Mexoxo, έγινε μετέπειτα ambassador στη Mexoxo, κατά τη διάρκεια όλων αυτών των χρόνων έχει έρθει σε εμάς, έχει φύγει και έχει επιστρέψει πάλι πίσω. Είμαστε μια ανοιχτή πόρτα για όλες τις γυναίκες.\nΗ Ελπίδα Κόκκοτα\nΗ Υφυπουργός Εργασίας και Κοινωνικών Υποθέσεων, αρμόδια για θέματα Δημογραφικής και Οικογενειακής Πολιτικής και Ισότητας των Φύλων, Μαρία Συρεγγέλα\nΜαρίνα Βάλβη: «Η καριέρα δεν ήταν ποτέ αυτοσκοπός, ήρθε φυσικά και σταδιακά»\nH Ριάνα Κούνου βάζει χρώμα στην γκαρνταρόμπα κάθε επιτυχημένης γυναίκας σε όλο τον κόσμο


Τα απανωτά επεισόδια Netflix επιδεινώνουν την κλιματική αλλαγή\nΠολλές από τις καθημερινές μας συνήθειες προσβάλλουν το περιβάλλον με τρόπους που δεν αντιλαμβανόμαστε εύκολα. Πλατφόρμες όπως το Netflix, για παράδειγμα, συμβάλλουν στην επιδείνωση της κλιματικής αλλαγής τα τελευταία χρόνια.\nΜακράς διάρκειας βίντεο\nΟλοένα και περισσότερες συσκευές παρακολουθούν μακράς διάρκειας βίντεο, απαιτώντας περισσότερη ηλεκτρική ενέργεια. Μισή ώρα παρακολούθησης παράγει 1.6 κιλά διοξειδίου του άνθρακα. Αυτό αντιστοιχεί σε 6.28 χιλιόμετρα οδήγησης.\nΤο 2019 οι υπηρεσίες παροχής διαδικτυακών βίντεο παρήγαγαν τόσες επιβλαβείς εκπομπές, όσο ολόκληρη η Ισπανία. Και αυτό το ποσοστό αναμένεται να διπλασιαστεί.\nΠοιες υπηρεσίες είναι κυρίως υπεύθυνες; Το 34% της διαδικτυακής κίνησης προέρχεται από τα Netflix, Hulu, Amazon Prime και τα παρόμοια. Ακολουθούν οι μεγάλες εταιρείες διαδικτυακού πορνό. Το βασικό πρόβλημα είναι ότι κάθε λίγα χρόνια το μέγεθος των βίντεο αυξάνει με αλματώδεις ρυθμούς. Αυτό γίνεται για να αποκτήσουν μεγαλύτερη ευκρίνεια.\nΤα κέντρα δεδομένων απαιτούν επίσης τεράστιες ποσότητες ενέργειας για την εκπομπή βίντεο. Μόνα τους συνεισφέρουν στο 0.3% των συνολικών εκπομπών διοξειδίου του άνθρακα. Ο αριθμός αυτός θα γίνει 4.1% τα επόμενα χρόνια. Μέχρι το 2022 η προβολή online βίντεο θα αποτελεί το 80% της συνολικής κίνησης του διαδικτύου.\nΈνα επιπλέον πρόβλημα είναι ότι οι συσκευές τηλεόρασης γίνονται ολοένα και μεγαλύτερες. Από 22 ίντσες που ήταν ο μέσος όρος μεγέθους το 1997, είναι 50 ίντσες το 2021. Και οι τεχνολογικές πρόοδοι δε σημαίνουν ότι οι συσκευές γίνονται πιο φιλικές προς το περιβάλλον.\nΤι μπορούμε να κάνουμε για να εμποδίσουμε αυτό το τσουνάμι ενέργειας που απαιτείται από τις ανάγκες μας σε βίντεο; Για αρχή, οι καταναλωτές μπορούν να απαιτήσουν από τους γίγαντες του διαδικτύου και μετατρέψουν τα κέντρα δεδομένων τους σε ανανεώσιμη ενέργεια. Έπειτα, είναι σημαντικό να καλλιεργηθεί μια κουλτούρα που απομακρύνει τους ανθρώπους από τις οθόνες κάποιες ώρες της ημέρας. (Πηγή: bigthink.com Μετάφραση-Απόδοση: philosophyreturns.gr)


volleynews - Εμφάνιση άρθρων βάσει tag: ΓΣ Λαμίας\nΤρίτη, 22 Σεπτεμβρίου 2015 15:51\nΤρίτη, 14 Μαΐου 2013 11:15\nΠαρασκευή, 19 Απριλίου 2013 17:53\nΤετάρτη, 17 Απριλίου 2013 17:30\nΣάββατο, 30 Μαρτίου 2013 17:51\nΟ ΓΣ Λαμίας μετά τη νίκη του επί του Μίλωνα, στρέφει το βλέμμα στις θέσεις 5-8\nΟ ΓΣ Λαμίας έκλεισε με νίκη 3-1 σετ επί του Μίλωνα την κανονική περίοδο της Volleyleague, εξασφάλισε την παραμονή της στην μεγάλη κατηγορία και πλέον θα διεκδικήσει μια θέση από τις 5 έως 8 κόντρα στον Φοίνικα Σύρου εκτός έδρας. Η ομάδα του Θανάση Κατσιγιάννη πήρε εύκολα τα δυο πρώτα σετ με 25-16 και 25-14, έχασε το τρίτο με 25-23 και κατάφερε να τελειώσει το παιχνίδι κερδίζοντας το τέταρτο σετ με 25-21.\nΣάββατο, 02 Φεβρουαρίου 2013 20:28\nΠέμπτη, 31 Ιανουαρίου 2013 11:57\n«2.500 θέσεις! Γιατί να είναι άδειες;»\nΗ διοίκηση του ΓΣ Λαμίας ζητά την στήριξη των φιλάθλων της ομάδας στον επικείμενο αγώνα της Volleyleague με τον ΑΟ Κηφισιάς.\nΠαρασκευή, 25 Ιανουαρίου 2013 20:21\nΕισιτήρια μίνι διαρκείας για τα εντός έδρας της Λαμίας\nΟ ΓΣ Λαμίας προχώρησε στην έκδοση και διάθεση καρτών Μίνι διαρκείας με τιμή διάθεσης 30 ευρώ για τους εντός έδρας αγώνες του Πρωταθλήματος που απομένουν καθώς και των αγώνων για τα play off. Παράλληλα, ξεκίνησε η διάθεση των εισιτηρίων για την αναμέτρηση της 16ης αγωνιστικής με τον ΑΟ Κηφισιάς που είναι προγραμματισμένος για τις 2 Φεβρουαρίου. Oι κάτοχοι κάρτας ανεργίας θα πληρώνουν εισιτήριο 3,00 ευρώ και τα ΑΜΕΑ δωρεάν.\nΔημοσιευμένο σε Γ.Σ. Λαμία\nΕμφάνιση άρθρων βάσει tag: ΓΣ Λαμίας


Σάββατο, 17 Φεβρουάριος 2018 10:00\nΚακά μαντάτα για όσους ήταν τελευταίοι στην παρέλαση...\nΟ κίνδυνος εγκεφαλικού επεισοδίου μπορεί να «προβλεφθεί» από την παιδική ακόμη ηλικία απλώς και μόνο με τη μέτρηση του ύψους, υποστηρίζουν Δανοί ερευνητές.\nΣτη σχετική μελέτη που δημοσιεύουν στην επιθεώρηση Stroke της Αμερικανικής Ένωσης Καρδιολογίας περιγράφουν πώς το χαμηλό ύψος στην παιδική ηλικία αναδεικνύεται σε παράγοντα κινδύνου για το εγκεφαλικό στην ενήλικη ζωή.\nΣτο πλαίσιο της μελέτης τους, οι ερευνητές ανέλυσαν στοιχεία που αφορούσαν περισσότερα από 300.000 παιδιά σχολικής ηλικίας –που είχαν γεννηθεί μεταξύ 1930 και 1989– τα οποία πέρασαν από αναλυτικές αξιολογήσεις όταν ήταν 7, 10 και 13 ετών και που η υγεία τους παρακολουθήθηκε σε βάθος πολλών ετών μετά την ενηλικίωσή τους (από 25 έως και 83 χρόνια).\nΌσα παιδιά, αγόρια και κορίτσια ήταν κατά 5-7,6 πόντους κοντύτερα από τον μέσο όρο για την ηλικία τους φάνηκε να κινδυνεύουν περισσότερο να πάθουν εγκεφαλικό επεισόδιο ως ενήλικες. Πιο συγκεκριμένα, ο κίνδυνος για ισχαιμικό εγκεφαλικό ήταν αυξημένος τόσο για τους άντρες όσο και για τις γυναίκες, ενώ για τους άντρες διαπιστώθηκε επιπλέον και αυξημένος κίνδυνος για αιμορραγικό εγκεφαλικό.\nΑν και το ύψος ενός ενήλικα θεωρείται εν πολλοίς γενετικά προκαθορισμένο, επηρεάζεται και από παράγοντες όπως η διατροφή της μητέρας κατά την εγκυμοσύνη, η διατροφή κατά την παιδική ηλικία, τυχόν λοιμώξεις ή και τα επίπεδα του στρες. Αρκετοί από αυτούς τους παράγοντες είναι τροποποιήσιμοι και συνδέονται επίσης και με τις πιθανότητες για εγκεφαλικό επεισόδιο.\nΟι ερευνητές σημειώνουν στη μελέτη τους ότι έχουν παρατηρηθεί μειώσεις στη συχνότητα των εγκεφαλικών επεισοδίων και των θανάτων λόγω εγκεφαλικού σε χώρες υψηλού εισοδήματος, ιδίως μεταξύ των γυναικών, ταυτόχρονα με μια τάση αύξησης του ύψους του ενήλικου πληθυσμού. Συνδυαστικά, οι παρατηρήσεις αυτές υποδηλώνουν ότι υπάρχουν κοινοί μηχανισμοί που καθοδηγούν την εξέλιξη του ύψους αλλά και την παθογένεια των εγκεφαλικών.\n«Η μελέτη μας δείχνει ότι το χαμηλό ανάστημα στην παιδική ηλικία αποτελεί ενδεχομένως προειδοποιητικό δείκτη για το εγκεφαλικό και συνεπάγεται ότι τα πιο κοντά παιδιά θα πρέπει να προσέχουν περισσότερο, αλλάζοντας και αντιμετωπίζοντας τροποποιήσιμους παράγοντες κινδύνου για το εγκεφαλικό καθ’ όλη τη διάρκεια της ζωής τους» αναφέρει η Τζένιφερ Μπέικερ, μία εκ των συντακτών της μελέτης, καθηγήτρια στο Πανεπιστήμιο της Κοπεγχάγης, σχολιάζοντας τα νέα ευρήματα.\nΤι φταίει αν νιώθετε συχνά πόνο στην φτέρνα τώρα τελευταία


Ξενοδοχεία σε Τολιτόλι | Αναζήτηση και σύγκριση ξενοδοχείων σε Τολιτόλι\nΧρειάζεστε ιδέες για το πού να μείνετε; Ένα από τα φτηνά ξενοδοχεία με υψηλή βαθμολογία σε Τολιτόλι είναι το Suryadi Hotel & Surya Karaoke με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Τολιτόλι κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΠότε είναι καλύτερα να κάνει κανείς κράτηση για ξενοδοχείο σε Τολιτόλι;\nΟ φθηνότερος μήνας είναι ο Νοέμβριος, με μέση τιμή τις 20 € ανά διανυκτέρευση. Ο πιο ακριβός μήνας για να μείνετε σε Τολιτόλι είναι ο Δεκέμβριος, με μέση τιμή τις 22 € ανά διανυκτέρευση.\nΠοια είναι η μέση τιμή ανά διανυκτέρευση σε Τολιτόλι τον Μάιος;\nΗ μέση τιμή ξενοδοχείου τον Μάιος πέρυσι ήταν 22 € ανά διανυκτέρευση. Η τιμή αυτή είναι κατά 2% υψηλότερη από τη μέση τιμή ανά διανυκτέρευση των 22 € που είδαμε τους προηγούμενους 12 μήνες.\nΠοια αεροδρόμια είναι πιο κοντά στο κέντρο της πόλης σε Τολιτόλι, Ινδονησία;\nΤο πλησιέστερο αεροδρόμιο σε Τολιτόλι είναι το Τολιτόλι (TLI) (1,07km). Άλλα κοντινά αεροδρόμια: Μπουόλ (70,27km)\nΕντός και γύρω από Τολιτόλι


Πολύγυρος: Νο...θαύμα, no... περηφάνια\nΌταν κυνηγάς την υπέρβαση και στο 5΄ παραβιάζεται η εστία σου με αυτογκόλ τότε ο κόσμος να γυρίσει ανάποδα δεν μπορείς να περιμένεις τίποτα. Ένα αστείο γκολ του Λουκά Βύντρα, όχι όμως στον Ασένχο, αλλά στον Γκαλίνοβιτς έκανε... τη διαφορά ανάμεσα στον Παναθηναϊκό και την Ατλέτικο Μαδρίτης στο «Βιθέντε Καλντερόν». Οι «πράσινοι» κατέρρευσαν μετά την βλακώδη αποβολή του Σισέ στο 72' και τελικά γνώρισαν την ήττα με 2-0 με τον Κουν Αγουέρο αυτή την φορά να έχει και την... συνδρομή του Kροάτη πορτιέρο. Στους oμίλους του Εuropa League συνεχίζει το «τριφύλλι».\nΑναρτήθηκε από Polygyros στις 8/25/2009 11:45:00 μ.μ.\nΕτικέτες ΑΘΛΗΤΙΚΑ, ΠΑΟ, ΠΟΔΟΣΦΑΙΡΟ


Ψήφος Αποδήμων Archives - Syntagma Watch\nΣήμερα ψηφίζεται στην ολομέλεια της Βουλής το σχετικό νομοσχέδιο σε μια προσπάθεια να διευθετηθεί ένα χρόνιο ζήτημα που παρέμενε αδρανές από το 1975 και αφορά την άσκηση του εκλογικού δικαιώματος για τους Έλληνες του εξωτερικού.\nΣυνταγματική Αναθεώρηση με Νέες Χρήσιμες Διατάξεις\nΣυνέντευξη στη ραδιοφωνική εκπομπή της ΕΡΑ «Μεγεθύνσεις» του Θανάση Γεωργακόπουλου παραχώρησε στις 22 Νοεμβρίου 2019 ο καθηγητής Συνταγματικού Δικαίου και Πρόεδρος του Ιδρύματος Τσάτσου, κ. Ξενοφών Κοντιάδης, θίγοντας το πολύ σημαντικό ζήτημα της τελευταίας Συνταγματικής αναθεώρησης, για το οποίο έχει ανακύψει το κρίσιμο ερώτημα εάν τελικά αποτέλεσε μια «χαμένη ευκαιρία». Ακούστε τη σχετική συνέντευξη παρακάτω…\nΑποτιμώντας τη Συνταγματική Αναθεώρηση\nΗ αναθεώρηση που ολοκληρώθηκε στις 25 Νοεμβρίου 2019 δεν είχε ιδιαίτερο βάθος, τόλμη ή πρωτοτυπία, εισέφερε όμως βελτιώσεις σε ορισμένα διόλου αδιάφορα ή ασήμαντα ζητήματα. Το Σύνταγμά μας δεν αλλάζει αλλά βελτιώνεται σε συγκεκριμένους, όχι αναγκαστικά τους πιο κρίσιμους, τομείς.\nΟλοκλήρωση των Εργασιών της Θ΄ Αναθεωρητικής Βουλής\nΩς προς το αποτέλεσμα της αναθεωρητικής διαδικασίας, δεν υπάρχει αμφιβολία ότι το τελικό εύρος της αναθεώρησης ήταν περιορισμένο σε σχέση με τις προσδοκίες που ενδεχομένως είχαν δημιουργηθεί ακριβώς πριν από ένα χρόνο (Νοέμβριος 2018), όταν ξεκινούσε η εν λόγω διαδικασία με την κατάθεση των προτάσεων του ΣΥΡΙΖΑ και της Νέας Δημοκρατίας.\nΣυνταγματικοί προβληματισμοί σε μία καταρχήν θετική ρύθμιση για την ψήφο των εκτός επικρατείας Ελλήνων\nΗ επίτευξη ευρύτατης συναίνεσης για την διευκόλυνση της ψήφου των εκτός επικρατείας εκλογέων είναι μία δύσκολη υπόθεση ενόψει της ατυχούς ρύθμισης του άρθρου 51 παρ. 4 εδ. β΄ του Συντάγματος. Αναγνωρίζουμε τον κρίσιμο ρόλο του ΚΚΕ για την επίτευξη της απαραίτητης πλειοψηφίας και των όρων που πρόβαλε για την υπερψήφιση της νέας ρύθμισης. Δυστυχώς, οι όροι αυτοί είναι συνταγματικώς προβληματικοί.\nΣυνέχιση των Εργασιών της Επιτροπής Αναθεώρησης του Συντάγματος: Η τελευταία συνεδρίαση πριν την ψηφοφορία\nΤην Πέμπτη, 30 Οκτωβρίου 2019 συνεχίσθηκαν οι εργασίες της Επιτροπής Αναθεώρησης του Συντάγματος. Η συζήτηση επικεντρώθηκε στην αναθεώρηση του άρθρου 54 παρ. 1 για την καθιέρωση εκλογικού συστήματος απλής αναλογικής και την προσθήκη στο εν λόγω άρθρο παρ. 4 για την ψήφο των αποδήμων, αλλά και ερμηνευτικής δήλωσης για τα όρια απόκλισης από το αναλογικό σύστημα. Επίσης, συζητήθηκε η αναθεώρηση του άρθρου 56 (προσθήκη νέας παραγράφου) προκειμένου να τεθεί όριο βουλευτικών θητειών μετά το οποίο δεν μπορεί να θέσει υποψηφιότητα ένας βουλευτής.\nΨήφος Αποδήμων και έλεγχος συνταγματικότητας εκλογικού νόμου\nΓιατί είναι τόσο δύσκολο στην Ελλάδα να νομοθετήσουμε επιτέλους την ψήφο των εκτός επικρατείας πολιτών; Διότι, εκτός από τις όποιες αντίθετες πολιτικές σκοπιμότητες, έχουμε στη χώρα μας και ένα μοναδικό συνδυασμό θεσμικής περιπλοκής. Δεν είναι μόνο το ζήτημα της αυξημένης συναίνεσης, των 2/3 των Βουλευτών που απαιτείται.\nΣυνέχιση των Εργασιών της Επιτροπής Αναθεώρησης του Συντάγματος (22, 23 και 24 Οκτωβρίου 2019)\nΤην Τρίτη, 22 Οκτωβρίου 2019 συνεχίσθηκαν οι εργασίες της Επιτροπής Αναθεώρησης του Συντάγματος με αντικείμενο την εξομοίωση του καθεστώτος των στρατιωτικών δικαστών με αυτό των συναδέλφων τους των πολιτικών δικαστηρίων καθώς και το θέμα της απαιτούμενης πλειοψηφίας για την επιλογή των μελών των Ανεξάρτητων Αρχών. Την Τετάρτη, 23 Οκτωβρίου 2019 η συζήτηση επικεντρώθηκε στην αναθεώρηση/κατάργηση μεταβατικών διατάξεων του Συντάγματος του 1975 των οποίων η ισχύς έχει εκ των πραγμάτων λήξει, στην εισαγωγή ερμηνευτικής δήλωσης στα άρθρα 101 παρ. 1, 4 και στα ζητήματα της αποκέντρωσης και της τοπικής αυτοδιοίκησης. Την Πέμπτη, 24 Οκτωβρίου 2019 συζητήθηκε η αναθεώρηση των άρθρων του Συντάγματος που αφορούν στην εκλογή του Προέδρου της Δημοκρατίας.\nΜε τη συνταγματική αναθεώρηση του 2001 προστέθηκε στη σχετική συνταγματική ρύθμιση ότι η αρχή της ταυτόχρονης διενέργειας των εκλογών δεν εμποδίζει την άσκηση του εκλογικού δικαιώματος των εκτός Ελλάδας εκλογέων με επιστολική ψήφο ή άλλο πρόσφορο μέσο. Η παράλειψη του νομοθέτη έγινε ακόμη πιο κραυγαλέα μετά το 2010, όταν η οικονομική κρίση οδήγησε στη μετανάστευση εκατοντάδες χιλιάδες πολίτες.\nΗ αποτελεσματικότητα της ψήφου των Ελλήνων του εξωτερικού\nΤο άρθρο 51 παρ. 4 του Συντάγματος δεν εισάγει ένα «νέο» δικαίωμα για τους Έλληνες πολίτες του εξωτερικού, αλλά απλώς θέλει να καταστήσει εφικτή την άσκησή του εκλογικού δικαιώματος στον τόπο κατοικίας ή διαμονής τους, δηλαδή να διασφαλίσει την αποτελεσματικότητά του, κατ’ εφαρμογήν και του άρθρου 25 παρ. 1 του Συντάγματος.\nΑφιέρωμα // Αλλαγή Εκλογικού Συστήματος // Το ζήτημα της εκλογικής μεταρρύθμισης\nΗ αλλαγή του εκλογικού νόμου ήταν μία από τις βασικές προεκλογικές εξαγγελίες του κυβερνώντος κόμματος. Ο εκλογικός νομοθέτης μπορεί να επαναφέρει το σύστημα bonus, όχι όμως απροϋπόθετο. Η αύξηση του ορίου εισόδου στη Βουλή από 3% σε 4% ή το πολύ σε 5%, είναι οριακά ανεκτή από συνταγματική άποψη. Τα περί αυξήσεως του αριθμού των βουλευτών Επικρατείας σε είκοσι αποτελούν προφανώς εσφαλμένες πληροφορίες. Το άρθρο 51 παρ. 4 του Συντάγματος δεν «δημιουργεί» ex novo ένα δικαίωμα που δεν το είχαν οι Έλληνες του εξωτερικού, αλλά απλώς θέλει να διευκολύνει την άσκησή του (π.χ. με την επιστολική ψήφο).


Φερέιρα: "Με έχει αφήσει έκπληκτο το αγωνιστικό πρόγραμμα! Οι παίκτες δεν είναι μηχανές"\nNewsIT Αθλητικα Φερειρα: “Με εχει αφησει εκπληκτο το αγωνιστικο προγραμμα! Οι παικτες δεν ειναι μηχανες”\nΦερέιρα: “Με έχει αφήσει έκπληκτο το αγωνιστικό πρόγραμμα! Οι παίκτες δεν είναι μηχανές”\nΟ προπονητής του ΠΑΟΚ, Αμπέλ Φερέιρα, στις δηλώσεις του μετά τη νίκη επί του ΟΦΗ, στάθηκε στις πολύ λίγες ημέρες ξεκούρασης που έχουν οι παίκτες του ανάμεσα στα ματς, δηλώνοντας χαρακτηριστικά έκπληκτος από το πρόγραμμα του πρωταθλήματος.\nΟ Αμπέλ Φερέιρα δήλωσε μετά τη νίκη του ΠΑΟΚ επί του ΟΦΗ, πως οι “ασπρόμαυροι” βρήκαν το γκολ όταν άρχισαν να κυκλοφορούν ορθολογικά τη μπάλα, ενώ, ενόψει τη ρεβάνς με τον Παναθηναϊκό για το Κύπελλο Ελλάδας, στάθηκε στο αγωνιστικό πρόγραμμα δηλώνοντας έκπληκτος, όπως είπε χαρακτηριστικά από τις πολύ λίγες ημέρες ξεκούρασης μεταξύ των αγώνων, τονίζοντας πως “οι παίκτες δεν είναι μηχανές”.\nΤο ρόλο του δεξιού μπακ σε φάση επίθεσης: “Φανταστείτε ότι έχουμε ένα νέο σπίτι κι αυτή είναι η βάση μας. Προσθέτουμε στοιχεία στη βάση του σπιτιού, για να τη βελτιώσουμε. Έχουμε ένα ξεκάθαρο πλάνο κι όσο περνάει ο χρόνος, βλέπουμε τι είναι αυτό που μας λείπει και τι πρέπει να προσθέσουμε. Χρειάζεται φυσικά χρόνος, για να το βάλεις αυτό στο παιχνίδι σου, όταν θα πρέπει”.\nΤις αλλαγές που έκανε στο σημερινό ματς: “Βάζω στην εξίσωση τον αντίπαλο. Το καταλαβαίνω ότι γενικά μερικές φορές ξεχνάμε τον αντίπαλο. Σήμερα, ο αντίπαλος ήρθε εδώ για να μας μπλοκάρει και σε μεγάλο βαθμό το έκανε στο πρώτο ημίχρονο. Από εκεί πέρα, οι αλλαγές σίγουρα βοήθησαν αλλά δε θα το έλεγα αυτό, κριτικάροντας τους παίκτες που βγήκαν. Στο ποδόσφαιρο, δεν υπάρχουν ίδια παιχνίδια. Κάθε παιχνίδι είναι μοναδικό και ζητάει διαφορετικά πράγματα από εσένα. Εμείς το βλέπουμε αυτό. Για αυτό και λέμε ότι ποτέ ένας αγώνας δεν είναι ίδιος με έναν άλλον.


Πένθος για τον Πύρρο Δήμα: Πέθανε η σύζυγός του, Αναστασία, που έδινε χρόνια "μάχη" με τον καρκίνο | eirinika.gr\nΤρίτη, 22 Ιανουαρίου | 17:03\nΗ Αναστασία Σδούγκου έδινε "μάχη" με τον καρκίνο στο κεφάλι και σήμερα άφησε την τελευταία της πνοή.\n14 Ιουνίου 2018 - 10:53πμ\nΔύσκολες στιγμές βιώνει ο Πύρρος Δήμας και η οικογένειά του, καθώς "έφυγε" σήμερα από τη ζωή η σύζυγός του, Αναστασία, η οποία έδινε "μάχη" με τον καρκίνο από τις αρχές του 2016.\nΤην δυσάρεστη είδηση έκανε γνωστη, με ανακοίνωσή της, η Ομοσπονδία Άρσης Βαρών: «Το Διοικητικό Συμβούλιο της Ελληνικής Ομοσπονδίας Άρσης Βαρών και η οικογένεια του αθλήματος των δυνατών εκφράζει τη θλίψη της και τα συλλυπητήρια για την απώλεια της συζύγου του Προέδρου της ΕΟΑΒ Πύρρου Δήμα».\nΗ Αναστασία Σδούγκου είχε διαγνωστεί με καρκίνο στο κεφάλι και έδινε δύσκολη "μάχη" εδώ και καιρό. Μάλιστα, ο Ολυμπιονίκης της Άρσης Βαρών είχε δηλώσει σε συνέντευξή του στην "Καθημερινή", «Έπεσαν τότε οι εκλογές και πάνω στο πρόβλημα της Αναστασίας. Στις 3 Ιανουαρίου διαγνώστηκε ο όγκος στο κεφάλι, λίγο μετά, 14 του μηνός, χειρουργήθηκε. Γλοιοβλάστωμα. Εγχειρίστηκε στην Ελλάδα. Τώρα είναι σταθερή η κατάστασή της. Δεν έφυγα από την πολιτική γιατί δεν μου άρεσε ή μετάνιωσα αλλά για προσωπικούς λόγους. Δεν θα μπορούσα να αφήσω την Αναστασία, τα παιδιά. Περάσαμε πολύ δύσκολα… εισπράξαμε πολλή αγάπη…».\nΕυγνωμονεί την κομμώτρια του! Τον κούρευε & βρήκε μια ελιά - Τελικά ήταν γεμάτος καρκινάκια στο κεφάλι\nΗ Δούκισσα Νομικού αγκαλιά με τον πανέμορφο γιο της και τον σύζυγό της


** APARTMENTS ON FABRITSIUSA 20, ΜΌΣΧΑ **\nApartments on Fabritsiusa 20 Moscow Apartments on Fabritsiusa 20 Moskau Apartments on Fabritsiusa 20 Moscou Apartments on Fabritsiusa 20 Moscú Apartments on Fabritsiusa 20 Mosca Apartments on Fabritsiusa 20 Moskou Apartments on Fabritsiusa 20 Moscovo Svenska Dansk Čeština Magyar Apartments on Fabritsiusa 20 Moskwa Ελληνικά Apartments on Fabritsiusa 20 モスクワ Apartments on Fabritsiusa 20 莫斯科 한국어 Apartments on Fabritsiusa 20 Москва עברית Türkçe عربي\nΤο On Fabritsiusa 20 προσφέρει ωραία καταλύματα στη Μόσχα. Το ξενοδοχείο διαθέτει δωρεάν στάθμευση, ειδική αίθουσα καπνίσματος και ανελκυστήρα.\nΤο ξενοδοχείο βρίσκεται στην περιοχή Tushino Uzhnoe, 2.8 χλμ από Otkrytiye Arena Stadium, Memorial Museum of German Anti και Crocus City Hall.\nΤο On Fabritsiusa 20 διαθέτει θέρμανση, ψυγείο, τηλεόραση με πολλά κανάλια, εξοπλισμό σιδερώματος και μπαλκόνι σε όλα τα δωμάτια. Ο εξοπλισμός των δωματίων περιέχει φούρνο μικροκυμάτων, βραστήρα και πλυντήριο ρούχων.\nΘα θέλετε 15-λεπτά με τα πόδια μέχρι το σταθμό Skhodnenskaya του μετρό.\nApartments on Fabritsiusa 20, Ρωσία\nGolden Apple Moscow City Novotel Moscow Centre Peking Danilovskaya Hotel Moscow Hotel Florenciya Moscow Hilton Garden Inn Moscow New Riga Garden Ring Hotel Moscow Eliseeff Arbat Hotel Moscow Alfa Hotel Moscow Rivas Hotel Moscow Romashkovo Farm Hotel Moscow Comfort Moscow Hotel Spokoynoy Nochi Hotel Moscow Hotel Apk Moscow Homebooking Riverside Apartment Moscow Deluxe Apartment On Bratislavskaya Moscow\nξενοδοχείο αλόη Ξενοδοχείο in Πάφος: Κύπρος; Sofianna Ξενοδοχείο in Πάφος: Κύπρος; αλμύρα Ξενοδοχείο in Πάφος: Κύπρος; ξενοδοχείο κισσός Ξενοδοχείο in Πάφος: Κύπρος; Club St George Θέρετρο in Πάφος: Κύπρος; Juan Miguel Ξενοδοχείο in Γρανάδα: Ισπανία; Excelsior Frankfurt Ξενοδοχείο in Φραγκφούρτη: Γερμανία; Alhambra Ξενοδοχείο in Γρανάδα: Ισπανία; Star Θέρετρο in Σιντέ: Τουρκία; Willard Intercontinental Ξενοδοχείο in Ουάσινγκτον: Ηνωμένες Πολιτείες της Αμερικής; Ambassador Frankfurt Ξενοδοχείο in Φραγκφούρτη: Γερμανία; Concorde Ξενοδοχείο in Φραγκφούρτη: Γερμανία; Jaguar Ξενοδοχείο in Φραγκφούρτη: Γερμανία; Miramar Ξενοδοχείο in Φραγκφούρτη: Γερμανία; Nuevo Suizo Bed and Breakfast in Σεβίλλη: Ισπανία; Bien Sao 2 Ξενοδοχείο in Πόλη Χο Τσι Μινχ: Βιετνάμ; Lounge Hostel in Βαλένθια: Ισπανία; Execustay Lansburgh Penn Qrtr Ξενοδοχείο in Ουάσινγκτον: Ηνωμένες Πολιτείες της Αμερικής; Hotel Roma Ξενοδοχείο in Bologna: Ιταλία; Eurostars Gran Ξενοδοχείο in Βαλένθια: Ισπανία; Anh Linh 2 Hotel Ξενοδοχείο in Πόλη Χο Τσι Μινχ: Βιετνάμ; Tan Hoang Ngoc Ξενοδοχείο in Πόλη Χο Τσι Μινχ: Βιετνάμ; Vien Dong 2 Ξενοδοχείο in Πόλη Χο Τσι Μινχ: Βιετνάμ; Kaza Rio Hostel in Ρίο ντε Τζανέιρο: Βραζιλία; Little Saigon Boutique Ξενοδοχείο in Πόλη Χο Τσι Μινχ: Βιετνάμ; Corona De Ξενοδοχείο in Γρανάδα: Ισπανία; Ikimiz Ξενοδοχείο in Σιντέ: Τουρκία; Alegria Plaza Paris Spa Ξενοδοχείο in Λορέτ Ντε Μαρ: Ισπανία; Igoudar Ξενοδοχείο in Αγκαντίρ: Μαρόκο; Crystal Luxury & Spa Θέρετρο in Σιντέ: Τουρκία;\nTorremolinos-hotels.com Hotels-lloret-de-mar.com Ho-chi-minh-city-hotels.com Cancun-hotels.org Sevillehotels.net Hotelsinpaphos.net Benidormhotels.net Hotelsriodejaneiro.org


Προσδοκώ Ανάστασιν Νεκρών: Κυριακή του Θωμά: ένα γεγονός αμφισβήτησης ή μια γιορτή της πίστης;Νικόλαος Κόϊος, Συντονιστής Περιεχομένου της Πεμπτουσίας\nΚυριακή του Θωμά: ένα γεγονός αμφισβήτησης ή μια γιορτή της πίστης;Νικόλαος Κόϊος, Συντονιστής Περιεχομένου της Πεμπτουσίας\nΗ σημερινή ημέρα, η Κυριακή του Θωμά, ο οποίος κατά γενική ομολογία αδίκως έμεινε στην ιστορία ως «άπιστος», αποτελεί μία ξεχωριστή γιορτή για την Εκκλησία. Είναι η μόνη Κυριακή της Πασχάλιας περιόδου η οποία εμφανίζει μία σχετική λειτουργική και υμνολογική αυτονομία σε σχέση με τις υπόλοιπες, μέχρι την απόδοση της «Εορτής των Εορτών». Περισσότερο ξεχωριστή όμως είναι για το βαθύτερο νόημά της, μιας και η βασική αναφορά της ευαγγελικής περικοπής του Ιωάννη (Ιω. 20, 19-31), η οποία διαβάζεται σήμερα, αναφέρεται στο ζήτημα της Πίστης. Έτσι θα μπορούσαμε να ονομάσουμε την Κυριακή του Θωμά, ή του Αντίπασχα, όπως την αναφέρει εν παρενθέσει το Τριώδιο, ως μία γιορτή της Πίστης.\nΟ Θωμάς θέλει να δει για να πιστέψει. Και μάλιστα όχι απλά να δει, αλλά να ψηλαφήσει, να ακουμπήσει, να αισθανθεί, να ακούσει. Θέλει να γεμίσουν όλα τα αισθητήρια της ψυχής και του σώματός του με την παρουσία του επί τρεις ημέρες Μεγάλου και Αγαπημένου Απόντος. Ο Χριστός βέβαια σωματικώς ήταν απών, αλλά ως τέλειος Θεός ποτέ δεν εγκατέλειψε το κατ’ εικόνα δημιουργηθέν πλάσμα Του και προ πάντων τους μαθητές Του. Εκείνοι όμως βίωναν πολύ έντονα την απουσία Του ως εγκατάλειψη. Αυτό βίωνε και ο Θωμάς. Η στάση του ωστόσο εκφράζει και την μεγάλη του επιθυμία να ξαναδεί τον Διδάσκαλο, Κύριο και Θεό Του. Θα μπορούσαμε να διακινδυνεύσουμε να πούμε ότι ο Δίδυμος επείγεται προς την ψηλάφηση των τύπων των ήλων και της λόγχης ώστε με περισσή δύναμη και χαρά να αναφωνήσει «ο Κύριός μου και ο Θεός μου!».\nΗ πίστη του Θωμά είναι βιωματική και άμεση. Όμως ο ίδιος ο Χριστός, αν και δεν του στερεί την χαρά της άμεσης και αισθητής γνώσης, ομιλεί τρόπον τινά, εσχατολογικά μακαρίζοντας όσους θα πιστέψουν στο πρόσωπό Του και τον λόγο Του, χωρίς να δουν και να ψηλαφήσουν όπως εκείνος. Η ιστορία της Εκκλησίας έδωσε εκατομμύρια τέτοιων παραδειγμάτων. Άγιοι, μάρτυρες, όσιοι, ευλαβείς, απλοί άνθρωποι της καθημερινότητας, αμαρτωλοί, μορφωμένοι, αγράμματοι πίστεψαν στον λόγο του Ευαγγελίου χωρίς να «δουν», έχοντας αισθητήρια καρδιακά, νοερά και μυστηριακά. Αυτό όμως δεν ελάττωσε την πίστη τους, αντίθετα την ενδυνάμωσε, την στερέωσε, την κατέστησε καρποφόρα, άλλαξε τον ρου της ιστορίας και σήμερα εμείς, τα μέλη της στρατευόμενης Εκκλησίας τους μακαρίζουμε στοιχούμενοι με το κυριακό λόγιο «Μακάριοι οι μη ιδόντες και πιστεύσαντες». (Ιω. 20,29)\nΣτη νεώτερη εποχή, η οποία κυρίως σηματοδοτήθηκε από το φαινόμενο – κίνημα του Διαφωτισμού στην Δύση, η θρησκευτική πίστη δέχθηκε δριμύτατη κριτική από την διανόηση και την φιλοσοφία. Η κριτική αυτή υπήρξε από σχετικά νηφάλια (π.χ. Καντ, Φρόμμ) έως ριζοσπαστική και ακραία (Ντιντερό, Φόιερμπαχ, Νίτσε). Η πίστη στον Θεό θεωρήθηκε ως πηγή φαλκίδευσης της ελευθερίας του ατόμου, ετερονομίας της ηθικής του και αποπροσανατολισμού του ορθού λόγου, παθητικότητας στις κοινωνικές και πολιτικές εξελίξεις. Είναι σχεδόν αμέτρητα αυτά που μπορεί κάποιος να διαβάσει ως κριτική προς την θρησκευτική πίστη.\nΥπήρξαν ωστόσο στον αιώνα μας σημαντικότατοι διανοητές οι οποίοι διέκριναν μέσα από μία δική τους οπτική, την δυνατότητα του σύγχρονου ανθρώπου να οδηγηθεί στην ελευθερία και την ηθική του αυτονομία μέσα από την θρησκευτική πίστη. Ένας από τους σπουδαιότερους στοχαστές που εκπροσωπούν μία τέτοια τάση είναι ο Καρλ Πόππερ (Sir Karl Raimund Popper ). Αυστροβρεττανός φιλόσοφος ο οποίος γεννήθηκε στις 28 Ιουλίου του 1902 και πέθανε στις 17 Σεπτεμβρίου του 1994. Τις περισσότερες επιρροές στην σκέψη του δέχθηκε από τον Αϊνστάιν, με τον οποίο διατηρούσε προσωπική γνωριμία και από τον Καντ, τον οποίο είχε μελετήσει σε βάθος και πλάτος. Αν και η μεγάλη του αγάπη ήταν οι θεωρητικές φυσικές επιστήμες, μέσα από την μελέτη των οποίων έκανε τομές στην επιστημολογία, περισσότερο έγινε γνωστός με το βιβλίο του «Η ανοικτή κοινωνία και οι εχθροί της», ένα μνημειώδες και ογκώδες έργο πολιτικής φιλοσοφίας.\nΣτο έργο του αυτό ο Πόππερ αναδεικνύει τούς αρχαίους Έλληνες Σοφιστές ως τους θεμελιωτές του παγκόσμιου ανθρωπιστικού κινήματος. Τους αποκαλεί «κίνημα τής Μεγάλης Γενιάς», το οποίο κάνει λόγο όχι μόνο για ηθική αυτονομία, αλλά και για την ισότητα των ανθρώπων μεταξύ τους σέ μία εποχή, πού ἡ ανισότητα θεμελιωνόταν θεωρητικά από τούς μεγαλύτερους νόες, εννοώντας τον Πλάτωνα και τον Αριστοτέλη. Κατά τον Πόππερ, ο πρώτος πού αμφισβητεί την φυσικότητα των ιδιομορφιών του κοινωνικού περιβάλλοντος είναι ο Πρωταγόρας. Με τον Πρωταγόρα αναδεικνύεται ο ανθρώπινος παράγοντας ως ο μοναδικός καθοριστικός κριτής των θετών νόμων και της ηθικής. Ωστόσο, παρά το ότι θεωρούσε τον άνθρωπο κριτή και δημιουργό των ηθικών κανόνων, έκρινε ως άκρως απαραίτητη τη θεϊκή βοήθεια για την ορθή και πλήρη εκτέλεσή τους. Αναγνώριζε έτσι το πεπερασμένο και αδύναμο της ανθρώπινης φύσης.\n Κάρλ Πόππερ, Η ανοιχτή κοινωνία και οι εχθροί της, μετάφραση Ειρ. Παπαδάκη, τόμ. 1, Αθήνα 1980, σ. 132.


ΠΟΛΥΠΟΔΕΣ ΕΝΔΟΜΗΤΡΙΟΥ & ΤΡΑΧΗΛΟΥ: Η σημασία της έγκυρης διάγνωσης για την αποφυγή άσκοπων χειρουργείων | Dr Athanasios V. Mousiolis Obstetrician - Gynecologist - Fetal Medicine\nΠΟΛΥΠΟΔΕΣ ΕΝΔΟΜΗΤΡΙΟΥ & ΤΡΑΧΗΛΟΥ: Η σημασία της έγκυρης διάγνωσης για την αποφυγή άσκοπων χειρουργείων\nΣτο γυναικείο γεννητικό σύστημα, συναντάμε σχετικά συχνά πολύποδες, που μπορύν να αναπτυχθούν σε διάφορα σημεία, συνηθέστερα σε τράχηλο και ενδομήτριο.\nΤι είναι ο πολύποδας;\nΟ πολύποδας, είναι ένα ξένο σώμα που αναπτύσσεται στον τράχηλο ή στο εσωτερικό της μήτρας (ενδομήτριο). Είναι αρκετά συχνό εύρημα και είναι πιο συνηθισμένο, όσο πλησιάζουμε προς τα χρόνια της κλιμακτηρίου και της εμμηνόπαυσης. Σπάνια, μπορεί να αναπτυχθεί και κατά τη διάρκεια μιας εγκυμοσύνης.\nΓια ποιο λόγο δημιουργούνται πολύποδες;\nΓια τους πολύποδες τραχήλου δεν υπάρχουν σαφή αίτια. Συχνά όμως σχετίζονται με τραχηλίτιδες, ανεβασμένα επίπεδα οιστρογόνων ή θρόμβους στα αγγεία του τραχήλου της μήτρας\nΟύτε για τους πολύποδες του ενδομητρίου γνωρίζουμε ακριβώς για ποιο λόγο συμβαίνουν. Πάλι, τα αυξημένα επίπεδα οιστρογόνων φαίνεται να παίζουν κάποιο ρόλο. Οι πολύποδες ενδομητρίου είναι πιο συχνοί σε παχύσαρκες γυναίκες, σε όσες έχουν αρτηριακή υπέρταση και σε αυτές που έχουν στο ιστορικό τους πολύποδα τραχήλου. Όσες γυναίκες παίρνουν ταμοξιφαίνη (πχ το φάρμακο NOLVADEX) ή θεραπεία ορμονικής υποκατάστασης. Οι γυναίκες που παίρνουν ταμοξιφαίνη και χρησιμοποιούν το ενδομήτριο σπιράλ με προγεστερινοεδιές (MIRENA), έχουν μικρότερες πιθανότητες να εμφανίσουν πολύποδα ενδομητρίου\nΤι συμπτώματα προκαλούν οι πολύποδες;\nΤα πιο συχνά συμπτώματα που προκαλούν οι πολύποδες είναι είτε βαριά ή ακανόνιστη αιμορραγία κατά την περίοδο ή επεισόδια αιμορραγίας μεταξύ των περιόδων. Οι πολύποδες δεν προκαλούν πόνο.\nΕίναι επικίνδυνοι για την υγεία οι πολύποδες;\nΗ απάντηση είναι όχι! Δεν απαιτείται επείγουσα αντιμετώπιση, απλά είναι ενοχλητική η ακατάστατη αιμορραγία που προκαλούν. Η πιθανότητα ένας πολύποδας να κρύβει κάποιον καρκίνο είναι εξαιρετικά σπάνια, της τάξεως του 1%. Συνιστάται να αφαιρεθούν γιατί αποτελούν ξένο σώμα για τον οργανισμό αλλά αυτό δεν χρειάζεται να γίνει εσπευσμένα και υπό καθεστώς πανικού.\nΓια τους πολύποδες τραχήλου, η διάγνωση συνήθως γίνεται κατά τη διάρκεια πραγματοποίησης του τεστ Παπ ή αν εξεταστεί δια γυμνού οφθαλμού ο τράχηλος για άλλον λόγο.\nΓια τους πολύποδες του εσωτερικού της μήτρας (ενδομητρίου), η διάγνωση είναι πιο δύσκολη. Μερικές φορές μπορεί να τεθεί υποψία της παρουσίας ενός πολύποδα με το απλό γυναικολογικό υπερηχογράφημα. Ωστόσο, αυτή η μέθοδος δεν είναι καθόλου καλή για τη διάγνωση ενδομήτριου πολύποδα μιας και το ποσοστό ακρίβειας στη διάγνωση είναι της τάξεως του 51%.\nΕξαιρετική μέθοδος για τη διάγνωση της παρουσίας του πολύποδα είναι η υστεροσκόπηση. Με τη μέθοδο αυτή, ένα χειρουργικό εργαλείο εξοπλισμένο με κάμερα εισέρχεται στο εσωτερικό της μήτρας και μπορεί να εξετάσει την περιοχή για την παρουσία πολύποδα. Πλεονέκτημα της μεθόδου είναι ότι συνήθως μπορεί να γίνει ταυτόχρονα και θεραπεία, αφαιρώντας τον πολύποδα. Μειονέκτημα είναι το αυξημένο κόστος και η ανάγκη συνήθως για ολιγόωρη εισαγωγή σε κλινική για να πραγματοποιηθεί. Η ακρίβεια της μεθόδου είναι της τάξεως του 93%.\nΤα τελευταία χρόνια κερδίζει συνεχώς έδαφος η διενέργεια ενός ειδικού υπερηχογραφήματος που ονομάζεται υδροϋπερηχογράφημα. Με τη μέθοδο αυτή μπορούμε να απεικονίσουμε σε 2 (2D) και 3 (3D) διαστάσεις το εσωτερικό της μήτρας και να διαπιστώσουμε αν το περίγραμμα του ενδομητρίου είναι ομαλό ή όχι. Έτσι μπορούμε να συμπεράνουμε για την ύπαρξη ή όχι κάποιου πολύποδα. Πλεονέκτημα της μεθόδου είναι το χαμηλό κόστος και το ότι μπορεί να πραγματοποιηθεί στο Ιατρείο. Μειονέκτημα είναι ότι αν διαπιστωθεί η παρουσία πιθανού πολύποδα, απαιτείται επιπλέον θεραπεία αφαίρεσής του σε δεύτερο χρόνο. Σε πολύ λίγες περιπτώσεις (περίπου στο 5%), δεν μπορεί να πραγματοποιηθεί το υδροϋπερηχογράφημα, λόγω κάποιας ιδιομορφίας της γωνίας μεταξύ τραχήλου/ μήτρας που προκαλεί τεχνικές δυσκολίες στην είσοδο του καθετήρα. Η ακρίβεια της μεθόδου είναι εξαιρετική, συγκρίσιμη με αυτή της υστεροσκόπησης και αγγίζει το 92%. Το υδροϋπερηχογράφημα είναι μια υπηρεσία που παρέχουμε στο Ιατρείο μας (περισσότερες πληροφορίες >ΕΔΩ<).\nΣτην παρακάτω εικόνα μπορείτε να δείτε συγκριτικά την εικόνα του κλασικού γυναικολογικού υπερηχογραφήματος (αριστερά) και της εικόνας μετά από υδροϋπερηχογράφημα (δεξιά) στην ίδια γυναίκα. Αριστερά, υπήρχε υποψία μιας βλάβης (που δεν φαίνεται και πολύ καθαρά) ενώ δεξιά φαίνονται τρεις περιοχές που χρήζουν αφαίρεσης.\nΠώς γίνεται η θεραπεία των πολυπόδων;\nΓια τους πολύποδες δεν υπάρχει κάποια φαρμακευτική θεραπεία. Πρακτικά, η μοναδική επιλογή θεραπείας είναι η χειρουργική τους αφαίρεση. Για τους πολύποδες του τραχήλου, η θεραπεία είναι αρκετά απλή. Μπορούν να αφαιρεθούν στο Ιατρείο με πολύ απλή διαδικασία. Σε πιο απαιτητικές περιπτώσεις μπορεί να χρειαστεί διαδικασία παρόμοια με την κολποσκόπηση και τοπική αναισθησία.\nΓια τους πολύποδες που βρίσκονται στο ενδομήτριο, η αφαίρεση δεν μπορεί να γίνει στο Ιατρείο. Χρειάζεται εισαγωγή σε Κλινική και βραχεία (γενική) αναισθησία. Συνιστάται οι πολύποδες να αφαιρούνται υστεροσκοπικά. Ο λόγος είναι ότι με το υστεροσκόπιο έχουμε άμεση όραση της θέσης του πολύποδα, οπότε η αφαίρεση μπορεί να γίνει στοχευμένα και πιο αποτελεσματικά. Η λύση της διαγνωστικής απόξεσης μπορεί επίσης να χρησιμοποιηθεί αλλά στερείται ακρίβειας μιας και γίνεται “στα τυφλά”. Έτσι, διεθνώς η χειρουργική υστεροσκόπηση συνιστάται σαν την καλύτερη μέθοδο αφαίρεσης πολυπόδων. Στο παρακάτω βίντεο μπορείτε να δείτε τη διαδικασία από την υποψία παρουσίας ενός πολύποδα, στην εικόνα με το υδροϋπερηχογράφημα, μέχρι και την οριστική θεραπεία με χειρουργική υστεροσκόπηση από ένα περιστατικό που αντιμετωπίσαμε στο Ιατρείο\nΣυμπερασματικά, σε περιπτώσεις βαριάς αιμορραγίας περιόδου ή ακανόνιστης αιμορραγίας ανάμεσα στους κύκλους, πρέπει να γίνει διερεύνηση για τον αποκλεισμό κάποιου πολύποδα. Το απλό γυναικολογικό υπερηχογράφημα δεν αρκεί, γιατί μπορεί να οδηγήσει σε λάθος διάγνωση και σε ένα αχρείαστο χειρουργείο. Το υδροϋπερηχογράφημα είναι μια εξαιρετική μέθοδος διάγνωσης, που χαρακτηρίζεται από το χαμηλό της κόστος και την ευκολία διενέργειάς της. Η καλύτερη μέθοδος θεραπείας για τους πολύποδες του ενδομητρίου είναι η χειρουργική υστεροσκόπηση.


Euroleague Fantasy 14η αγωνιστική | Τα μπασκετικά κακώς κείμενα\nEuroleague Fantasy 14η αγωνιστική\n0 0 Μάριος Πυκνής Τρίτη 17 Δεκεμβρίου 2019 Edit this post\nΔιπλή αγωνιστική διπλή δράση.\nΓια τρίτη φορά φέτος θα διεξαχθεί διπλή αγωνιστική μέσα στην ίδια εβδομάδα. oπότε πρέπει να κάνουμε σωστές επιλογές με βάση αυτό το στοιχείο. Όπως θα έχετε παρατηρήσει, οι τιμές των καλύτερων παικτών παραμένουν στα ύψη. Οι 8 πιο ακριβοί παίκτες ανεξαρτήτως θέσης κοστίζουν αυτή τη στιγμή 22.4 εκατομμύρια ενώ η πιο ακριβή ομάδα που μπορεί να στηθεί κοστίζει 22,1 εκατομμύρια. Αυτό είναι και το νούμερο του μπάτζετ που θα χρειαστεί να συγκεντρώσουμε στη συνέχεια. Πάμε στα παιχνίδια μας.\nΗ ουραγός Ζενίτ υποδέχεται τους Ισραηλινούς στο πρώτο παιχνίδι της αγωνιστικής. Προτείνουμε τον Will Thomas (1.36m) από την Ζενίτ. Από τους φιλοξενούμενους προτείνετε ο Othello Hunter (1.57m) και ο Scottie Wilbekin (2,44m).\nΉττα και από τη Βαλένθια για την Ζαλγκίρις που δεν μπορεί να σηκώσει κεφάλι. Απέναντι στην Εφές προτείνετε ο Thomas Walkup (1.39m). Από τους φιλοξενούμενους προτείνετε ο Sertac Sanli (1.05m). Όσον αφορά τον Shane Larkin (3.89m) θα τον έδινα ώστε να αποκομίσω όφελός από την πτώση της τιμής του με σκοπό την επαναγορά του φθηνότερα.\nΡεάλ Μαδρίτης - Μιλάνο\nΑσταμάτητοι οι Μαδριλένοι, νίκησαν εύκολα και τον Ολυμπιακό. Σταθερά στις προτιμήσεις μας ο Facundo Campazzo(2.44m). Θα προτείνουμε και για πρώτη φορά τον Trey Thompkins (1.17m). Σε κακό φεγγάρι οι Ιταλοί δε θα προτείνουμε κάποιον παίκτη.\nΜάλλον το πιο σημαντικό παιχνίδι της αγωνιστικής. Θα προτείνουμε τον Νικ Καλάθη (2.60m) και τον Γιώργο Παπαγιάννη (0.92m). Από την Φενέρ προτείνουμε τον Joffrey Lauvergne (1.13m) και τον Nikola Kalinic (0.82m). Ο τελευταίος έχει και καλή παράδοση εναντίον των πράσινων.\nΕύκολο έργο και αρκετό rotation προβλέπεται για τους γηπεδούχους. Προτείνουμε τον Malcolm Delaney (1.43m), ο οποίος είναι και η πρόταση της εβδομάδας. Μαζί θα κρατήσουμε στις επιλογές μας και τον Brandon Davies (1.29m). Από την Βιλερμπάν δεν έχουμε κάποια πρόταση να κάνουμε.\nΜε ισπανικό εμφύλιο κλείνει η πρώτη μέρα της αγωνιστικής. Από την Βαλένθια επιλέγουμε τον Quino Qolom (1.36m). Από τους Βάσκους είναι ώρα να επιστρέψει στις επιλογές μας ξανά ο Tornike Shengelia (2.72m). Αυτή θα είναι και η πρώτη πρότασή μας στους αρχηγούς. Μαζί του θα επιλέξουμε και τον Shavon Shields (0.69m).\nΠαιχνίδι που θα έχουμε υψηλό σκορ και υψηλούς συντελεστές αξιολόγησης προβλέπεται το συγκεκριμένο. Από την Άλμπα προτείνετε ο Rokas Giedraitis (1.73m). Από τους φιλοξενούμενους προτείνονται οι Vladimir Lucic (2.27m) και Maodo Lo (1.20m).\nΤΣΣΚΑ - Ερυθρός Αστέρας\nΗ ΤΣΣΚΑ έχασε στο Ισραήλ και δε βλέπει άλλο αποτέλεσμα από την νίκη. Η πρότασή μας είναι οι Mike James (2.44m) και Johannes Voigtmann (1.16m). Από τον Ερυθρό Αστέρα δεν θα κάνουμε κάποια επιλογή.\nΣτο ΣΕΦ κλείνει η αγωνιστική με τον Ολυμπιακό να υποδέχεται την Χίμκι. Από τους ερυθρόλευκους επιλέγουμε τον Nikola Milutinov (2.60m), ο οποίος είναι και η δεύτερη πρότασή μας στους αρχηγούς. Μαζί προτείνετε και ο Brandon Paul (1.24m). Από την Χίμκι διατηρούμε τον Alexey Shved (2.02m) στις επιλογές μας.\nΣυνοψίζοντας οι επιλογές μας για αρχηγοί είναι οι Tornike Sengelia και Nikola Milutinov, ενώ η πρόταση της αγωνιστικής είναι ο Malcolm Delaney.\nΣτο πρωτάθλημά μας πρωτοπόρος είναι η ομάδα Καλός Καλός με 2135 πόντους. Ακολουθεί η ομάδα my team με 2130 πόντους. Στη τρίτη θέση η ομάδα AntiDopa BC με 2126 πόντους. Την πεντάδα ολοκληρώνουν οι ομάδες Gonzoholics με 2071 πόντους και Rocco7 με 2059 πόντους.\nΑκολουθούν οι ομάδες μας για αυτή την αγωνιστική.\nΤα μπασκετικά κακώς κείμενα: Euroleague Fantasy 14η αγωνιστική


Υπαρκτός Σουρεαλισμός: Παναγιά μου\nnik-athenian 11 Ιουλίου 2008 - 8:25 μ.μ.\nχε χε, καρφώνω τις βλασφημίες του θανάσημου στον πατέρα άνθιμο και με δίνει την ευλογία του και το Οκ του, να γίνω εγώ χαλίφης στη θέση του ατσαλάκωτου...\nΑνώνυμος 12 Ιουλίου 2008 - 1:25 π.μ.\nΚαι να φανταστεί κανείς, ότι είναι βασισμένο σε αληθινή ιστορία.\nΑμφιβάλλω πάντως αν θα ενέκρινε την εκδοχή σου ο Βενεδίκτος (υπήρχε κάποιο λικέρ με αυτό το όνομα ή κάνω λάθος;)\nΘανάσημος 12 Ιουλίου 2008 - 4:57 μ.μ.\nΑγαπητέ μου Νικ\nΕάν πρόκειται να με καρφώσεις στον Άνθιμο, θα συνιστούσα και μερικές ακόμα αναρτήσεις που θα σου ήταν χρήσιμες. Τις παραθέτω με σειρά προτεραιότητας:\nΝομίζω ότι με αυτό το σετ και φυσικά με την βοήθεια του θεού, την έχεις στην τσέπη την θέση του χαλίφη!\nΑγαπητέ μου Νεφελίκα\nΕίναι γεγονός ότι ο Μπένι δεν έχει απαντήσει ακόμα στην υποψηφιότητα μου. Έχω καταλήξει να πιστεύω ότι δεν κατάφερε να εκτιμήσει το χίουμορ μου.\ndelta-kapa 3 Αυγούστου 2008 - 11:00 π.μ.\nΕύγε και νά 'σαι καλά χριστιανέ μου. Γέλασα, ειδικά με τους γλαφυρότατους διαλόγους.\nΔια της καλύβης, στρίβειν, επισκέπης\nΘανάσημος 10 Αυγούστου 2008 - 5:57 μ.μ.\nΜερσί, μερσί! Ούτε που φανταζόμουν όταν το έγραφα τι σουξέ θα είχε! Ποιός ξέρει; Ίσως μια μέρα να γράψω και τη συνέχεια :)\nΑνώνυμος 16 Μαρτίου 2009 - 6:37 μ.μ.\nΘανάση, φίλε, πρέπει , ΠΡΕΠΕΙ να γραψεις τη συνέχεια. Μέχρι και την τελευταία σελίδα του Ευαγγελίου να το τραβήξεις και σκεσκιστούμε στο γέλιο.\nΑνώνυμος 30 Ιουλίου 2011 - 2:03 π.μ.\nΣυμφωνω με τον προλαλησαντα..Για την ακριβεια με του που τελειωσεις θα πρεπει να τα μετονομασουμε σε Ευα-γελια...(keep up the good work man!! u rock!!)


αληθινός2 άνθρωπος3 μοναδικότητα1 στατιστική1 ψυχολόγος2\nΑν ο Νασίμ Τάλεμπ είναι ο ροκ σταρ της σύγχρονης φιλοσοφίας, ο Καρλ Γιούνγκ είναι ο μεγάλος κλασσικός της. Παρότι ψυχολόγος και όχι φιλόσοφος,...\nΑν ο Νασίμ Τάλεμπ είναι ο ροκ σταρ της σύγχρονης φιλοσοφίας, ο Καρλ Γιούνγκ είναι ο μεγάλος κλασσικός της. Παρότι ψυχολόγος και όχι φιλόσοφος, αρνούμενος να δει τον άνθρωπο έξω από το πλαίσιο του κόσμου που τον διαμορφώνει, ο Γιούνγκ ανέπτυξε μια θεωρητική προσέγγιση για την ατομικότητα και τη συλλογικότητα, αλλά και για τον «ύποπτο» ρόλο της επιστήμης στην εποχή μας.\nΚάθε θεωρία που είναι βασισμένη στην εμπειρική παρατήρηση είναι εκ των πραγμάτων στατιστική. Διαμορφώνει δηλαδή ένα ιδανικό μέσο όρο που εξουδετερώνει όλες τις εξαιρέσεις και τις αντικαθιστά με μια αφηρημένη έννοια. Η έννοια του μέσου όρου είναι εξαιρετικά χρήσιμη αλλά όχι πραγματική. Οι εξαιρέσεις σε κάθε άκρο του φάσματος, αν και είναι πραγματικές, δεν συμπεριλαμβάνονται στο τελικό αποτέλεσμα γιατί αλληλοακυρώνονται.\nΓια να εξηγήσουμε αυτή την οπτική, θα κλέψουμε ένα παράδειγμα από τον Κάρλ Γιούνγκ.\nΑν πάρουμε μια λεκάνη με βότσαλα και τη ζυγίσουμε, θα βρούμε πως το βάρος της κάθε πέτρας είναι κατά μέσο όρο 145 γρ. Αυτό όμως δεν μας λέει κάτι συγκεκριμένο για την κάθε πέτρα. Είναι πολύ πιθανό να μην βρούμε ούτε μια πέτρα που να ζυγίζει 145 γρ. μέσα στη λεκάνη μας. Η στατιστική αντικατοπτρίζει μια αδιαφιλονίκητη εικόνα της πραγματικότητας, μπορεί όμως να διαστρεβλώσει επικίνδυνα την ισχύουσα αλήθεια.\nΈτσι λοιπόν, δεν μπορεί να υπάρξει αυτογνωσία βασισμένη σε θεωρίες, καθώς έτσι αναιρείται η μοναδικότητα του ατόμου. Τα ιδιαίτερα γνωρίσματα του καθενός είναι που έχουν την υπέρτατη σημασία για την κατανόηση της φύσης του. Μπροστά σε κάθε άνθρωπο πρέπει να καταργούμε όλες τις θεωρίες και να υιοθετούμε μια εντελώς νέα και ανόθευτη στάση.\nΠαρότι η επιστημονική γνώση όχι μόνο χαίρει καθολικής αναγνώρισης, αλλά θεωρείται από τον σύγχρονο άνθρωπο ως η μόνη πηγή διανοητικής και πνευματικής αυθεντίας, πολλές φορές για να κατανοήσουμε το άτομο είμαστε υποχρεωμένοι να την παραμερίσουμε. Συχνά, δε, η γνώση επιδρά αρνητικά στην κατανόηση. Όταν λοιπόν ο ψυχίατρος δεν ενδιαφέρεται μόνο να ταξινομήσει τον ασθενή του, να βάλει διάγνωση, αλλά να τον κατανοήσει πραγματικά, απειλείται με σύγκρουση καθηκόντων ανάμεσα στη γνώση και την κατανόηση.\nΚρίνοντας επιστημονικά, ο άνθρωπος δεν είναι παρά μια μονάδα που επαναλαμβάνεται.\nΑν όμως λειτουργήσουμε με στόχο την κατανόηση, ο άνθρωπος γίνεται «το υπέρτατο, μοναδικό και πραγματικό αντικείμενο της έρευνας». Και βέβαια, κατά τον Καρλ Γιούνγκ, εμείς θα πρέπει να θεραπεύουμε ασθενείς και όχι ασθένειες.\nΟι θεωρίες και οι στατιστικές παρέχουν μια «αναληθή και ορθολογιστική εικόνα του κόσμου, στον οποίο το άτομο, όντας περιθωριακό φαινόμενο, δεν παίζει κανένα ρόλο». Με τα λόγια του γίογκι Μπέρα, «οι θεωρίες διαφέρουν ελάχιστα από την πραγματικότητα… στην θεωρία. Στην πραγματικότητα, διαφέρουν πολύ.» Κι όμως, το άτομο είναι ο μοναδικός αληθινός και αυθεντικός φορέας της πραγματικότητας. Δεν υπόκειται σε κανόνες. Και αυτό είναι κάτι που μας διαφεύγει εντυπωσιακά συχνά. Πόσους δεν έχουμε ακούσει να ισχυρίζονται πως «κανονικά, θα έπρεπε να νιώθω…» ή «μα πως, αφού η Τάδε, στην αντίστοιχη συνθήκη είχε κάνει αυτό». Δείτε πόσο «έτοιμοι» είμαστε να δούμε τον εαυτό μας ως μέρος μιας νόρμας όπου «θα έπρεπε» να νιώθουμε κάπως ή να συμπεριφερόμαστε κάπως. Έχουμε τόσο εμπεδώσει την θέση μας ως μονάδες ενός συστήματος, που αρνούμαστε στον ίδιο μας τον εαυτό βασικά ανθρώπινα δικαιώματα όπως εκείνα της αυτοδιάθεσης, του αυτοπροσδιορισμού και της αυτονομίας.\nΑυτό έχει επιτρέψει δύο φαινόμενα:\n1. Αντί να είναι συγκεκριμένος άνθρωπος ανάγεται σε ομάδες και τελικά στην απρόσωπη κοινωνία, με αποτέλεσμα να απεμπολεί την προσωπική του ευθύνη. Στη θέση της ηθικής και διανοητικής διαφοροποίησης του ατόμου έχουμε την κοινωνική συναλλαγή και την… «ανύψωση του βιοτικού επιπέδου». Το νόημα της ιδιωτικής ζωής δεν αφορά πια στην ανάπτυξη του ατόμου, αλλά την λογική του κράτους (Raison d’ etat). Ο άνθρωπος γίνεται μέρος του κράτους. Βαθμιαία το άτομο στερείται από την ηθική απόφαση για το πως θα ζήσει τη ζωή του – συμπεριφέρεται, ντύνεται, τρέφεται και μορφώνεται ως κοινωνική μονάδα.\n2. Ο άνθρωπος υπόκειται σε οποιαδήποτε μορφή κακοποίησης, σε ακραία φτώχεια, σε μέγιστη εκμετάλλευση, καταδικάζεται σε κοινωνική δυστυχία αβασάνιστα: δεν είναι πρόσωπο, δεν είναι ξεχωριστή οντότητα, είναι ένας ασήμαντος φορέας του Κράτους, ένας αριθμός που διαμορφώνει στατιστικές.\nΌσο για τις συνέπειες αυτού; Από τη μια, η Δύση (τουλάχιστον) είναι γεμάτη ανθρώπους που δεν ξέρουν τι πραγματικά τους κάνει ευτυχισμένους, κι αν ξέρουν νιώθουν πολύ αδύναμοι για να το διεκδικήσουν όταν αυτό βρίσκεται έξω από το κοινωνικά αναμενόμενο και αποδεκτό. Και από την άλλη, το Κράτος προσπαθεί να διορθώσει τις στατιστικές του, αγνοώντας τη δυστυχία των φυσικών φορέων του, των ανθρώπων. Η λογική του κράτους ισοπεδώνει το άτομο, με το θεωρητικό άλλοθι της σύγχρονης επιστήμης. Κοιτάξτε γύρω σας και θα καταλάβετε τι εννοούμε..